text:
351Livi laSimakadze lefika kimi, latsi: 2
Hez. 25:8,12
Amo. 1:11
Oba. 1
“Ndvodzana yemuntfu, bhekisa buso bakho ngaseveni letintsaba i-Edomu,“i-Edomu” ngesiHebheru “yiSeyiri” phrofetha, umelane nayo, 3utsi: ‘Naku lokushiwo yiNkhosi Simakadze, itsi: Ngimelene nawe, Edomu,“i-Edomu” ngesiHebheru “yiSeyiri” live letintsaba, ngiyakwelula sandla sami ngimelane nawe, ngikwente ube lihlane lelingenalutfo. 4Emadolobha akho ngiyakuwagucula abe ngemadzibikelo, live lakho libe lihlane. Ngulapho-ke uyawukwati khona kutsi mine nginguSimakadze.
5
“ ‘Njengobe wafukamela butsa bakadzeni, wanikela ema-Israyeli enkembeni ngesikhatsi senhlekelele yawo, ngesikhatsi sesijeziso sawo sekuphela, ehlulelwa ngenca yalokubi kwawo, 6ngako-ke, ngifunga kuphila kwami, ngiyawukunikela ekucitfweni kwengati yakho, futsi kuyawukucosha ngemuva, kusho iNkhosi Simakadze. Njengobe ungazange sewukutondze kucitsa ingati, kucitsa ingati kuyawukucosha ngemuva. 7Live laka-Edomu“i-Edomu” ngesiHebheru “yiSeyiri” letintsaba ngiyawulenta libe lihlane lelingenalutfo, ngincamule bonkhe labaphuma bangene kulo. 8Tintsaba takho ngiyawutigcwalisa ngalabo labagwaziwe; yebo, labo lababulewe ngenkemba bayakuwa etikwemagcuma akho, nasetihosheni takho, nakuyo yonkhe imifudlana yakho. 9Ngiyawukwenta ube lihlane phakadze; emadolobha akho angeke abe nebantfu. Ngulapho-ke uyawukwati khona kutsi mine nginguSimakadze.
10
“ ‘Njengobe ukhulume watsi: “Letive letimbili nalamave lamabili kutawuba kwetfu, futsi siyawukutsatsa kube kwetfu,” lite nome mine Simakadze bengikhona lapho, 11ngako-ke, ngifunga kuphila kwami, ngiyawukuphatsa ngentfukutselo nangemona lowakubonakalisa kubaka-Israyeli ngekubatondza kwakho, nami ngiyawutenta ngatiwe emkhatsini wabo, nangikwehlulela, kusho iNkhosi Simakadze. 12Ngulapho-ke uyawukwati khona kutsi mine Simakadze ngitivile tonkhe letintfo tekwedzelela letimbi lotikhulume ngetintsaba taka-Israyeli. Watsi: “Tentiwe taba lihlane, taniketwa tsine kutsi sitishwabudzele.” 13Wangichoshela, wakhuluma kabi ngami ngaphandle kwekutibamba, ngakuva loko. 14Naku lokushiwo yiNkhosi Simakadze, itsi: Kuyawutsi umhlaba wonkhe usajabula, wena ngikwente ube lihlane. 15Njengobe wajabula ngesikhatsi lifa lendlu yaka-Israyeli liba lihlane, nami-ke ngiyawukuphatsa kanjalo. Uyawuba lihlane, wena live letintsaba taseSeyiri, yebo, wena nalo lonkhe laka-Edomu. Ngulapho-ke bayawukwati khona kutsi mine nginguSimakadze.’ ”


c: text/html

text:
81
Sive saka-Efrayimu sabuta Gideyoni, satsi: “Usiphatseleni kanje? Awukasimemi ngani nawuyakulwa nemaMidiyani?” Bamsola kakhulu ngaloko.
2
Kodvwa wabaphendvula watsi: “Yini nje lengiyente kahle kwendlula nine? Angitsi sivuno semagelebisi lesikhwinyitwa baka-Efrayimu sincono kakhulu kunesivuno sibili saka-Abiyezeri? 3Nkulunkulu wanikela bo-Orebi naZebi, baholi bemaMidiyani, etandleni tenu. Yini lengikhone kuyenta kwendlula nine?” Ngaloko, kumsola kwabo kwabotja.
4Gideyoni nemadvodza akhe langema-300, nome abesadziniwe, kodvwa achubeka acosha emaMidiyani, aze ewelela ngesheya kwemfula iJordane. 5Wakhuluma kulamadvodza aseSukhothi, watsi: “Phanini emabutfo ami kudla; asadziniwe futsi alambile, kantsi ngisachubeka kucosha boZeba naSalmuna, emakhosi emaMidiyani.”
6Kodvwa tindvuna taseSukhothi tatsi: “Senibatfumbile yini boZeba naSalmuna? Kepha singawanikelani kudla lamabutfo akho?”
7Gideyoni wabaphendvula watsi: “Njengobe nisho nje, kuyawutsi Simakadze anganikela boZeba naSalmuna esandleni sami, ngiyawudladlabula imitimba yenu ngemanyeva esiganga nangetinchachabutane.”
8Wesuka lapho wakhuphukela ePheniyeli,“Pheniyeli” nome “Phenuweli” nakhona wenta sona leso sicelo, kodvwa nabo bamphendvula njengalaba baseSukhothi. 9Ngako wakhuluma kulamadvodza asePheniyeli,“Pheniyeli” nome “Phenuweli” watsi: “Ngiyawutsi nase ngibuya sengincobile ngiwubhidlite lombhoshongo.”
10BoZeba naSalmuna babeseKhakhori kanye nemphi yabo leyayinemadvodza labengaba ti-15 000, bonkhe lababesele emabutfweni etive tangasemphumalanga. Kwase kufe emadvodza lati-120 000, tingwazi cobo lwato. 11
Gideyoni wenyuka ngendlela yetihambi emphumalanga yeNoba neJogbeha, watitsela etikwalamabutfo, wona angakacapheli. 12BoZeba naSalmuna, emakhosi lamabili emaMidiyani, babaleka, kodvwa wabacosha, wabakhandza, wabatfumba, wadvungulula yonkhe imphi yabo.
13Gideyoni, umsa waJowashi, wabuya emphini ngeSikhala saseHeresi. 14Wabamba lijaha laseSukhothi waliphenya ngemibuto, lona lase limbhalela emabito etindvuna taseSukhothi labengema-77, lekwakutibondza talelo dolobha. 15Gideyoni weta kulamadvodza aseSukhothi, wafike watsi: “Naba boZeba naSalmuna, lenaningicoloshela ngabo, nitsi: ‘Sewubatfumbile yini boZeba naSalmuna? Pho, singawanikelani kudla lamabutfo akho lasadziniwe?’ ” 16Watsatsa lamadvodza, tibondza telidolobha laseSukhothi, wafundzisa sifundvo ngekuwajezisa ngemanyeva esiganga nangetinchachabutane. 17Waphindze wabhidlita umbhoshongo wasePheniyeli;“Pheniyeli” nome “Phenuweli” wabulala nemadvodza alelo dolobha.
18Wabuta boZeba naSalmuna watsi: “Bekubobani lamadvodza lenawabulala eThabori?”
Bamphendvula batsi: “Lamadvodza abefanana nawe ngulowo nalowo abenesimo sebuntfwabenkhosi.”
19Gideyoni wabaphendvula, watsi: “Lawo madvodza bekubomnaketfu, kungemadvodzana amake longitalako. Ngifunga kuphila kwaSimakadze, kube anibabulalanga, nami-ke bengingeke nginibulale.” 20Wagucukela ngakuJetheri, umsa wakhe lomdzala, watsi: “Babulale.” Kodvwa Jetheri akayihoshulanga inkemba yakhe, ngobe abesengumfana futsi esaba.
21
BoZeba naSalmuna bakhuluma, batsi: “Kota, kutekwentiwa nguwe matfupha loko; ‘indvodza yindvodza ngemandla ayo.’ ” Ngako Gideyoni wasondzela kubo wababulala, wase utsatsa imihlobiso etintsanyeni temakamela abo.
22Ema-Israyeli akhuluma kuGideyoni, atsi: “Sale sewusibusa, wena nemsa wakho nemtukulu wakho, ngobe usisindzise esandleni semaMidiyani.”
23Kodvwa Gideyoni wawatjela watsi: “Ngingeke nginibuse, ngisho nemsa wami imbala. NguSimakadze lotanibusa.” 24Wachubeka watsi: “Kunye lengikucelako, kutsi ngulowo nalowo angiphe licici esabelweni senu semphango.” Bekulisiko lema-Ishmayeli kufaka emacici egolide.
25Ema-Israyeli aphendvula atsi: “Singajabula kukunika wona.” Ngako endlala ingubo, bonkhe bantfu ngulowo nalowo wajika licici kuyo labelitsetse emphangweni yakhe. 26Sisindvo salamacici labewacelile saba ngemakhilogremu labengaba li-19 nemagremu langema-500, ngaphandle kwemihlobiso letinhlobonhlobo netingubo letatibukhwebeletane letatembatfwa ngemakhosi aseMidiyani kanye netingcibe lebetisetintsanyeni temakamela awo. 27
Khu. 17:5
Gideyoni wenta sidziya segolide, wasibeka edolobheni lakubo i-Ofra. Onkhe ema-Israyeli eta aphinga ngekukhonta sona; loko kwaba lugibe kuGideyoni kanye nemndeni wakhe.
28
Atfotjiswa kanjalo-ke emaMidiyani ngaphansi kwa-Israyeli, akazange aphindze atiphakamise. Ngesikhatsi saGideyoni ema-Israyeli aba nekuthula iminyaka lengema-40.
29Jerubhali, umsa waJowashi, wabuyela ekhaya kubo. 30Gideyoni abenemadvodzana labengema-70, labetalwa nguye, ngobe abenebafati labanyenti. 31Lesinye singani sakhe, lesasihlala eShekhemu, samtalela indvodzana, layetsa libito watsi ngu-Abimeleki. 32Gideyoni, umsa waJowashi, wafa asakhulile kakhulu ngeminyaka. Wangcwatjwa ethuneni leyise, Jowashi, lelalise-Ofra, kulema-Abiyezeri.
33
Wenelela kufa nje Gideyoni, ema-Israyeli aphindze abuyela kuboBhali, aphinga nabo ngekubakhonta. Atimisela Bhali Bherithi, atsi ngunkulunkulu wawo, 34angete amkhumbula Simakadze Nkulunkulu wawo, labewephule etandleni tato tonkhe titsa tawo kuyo yonkhe indzawo. 35
Akazange entele umusa emndenini waJerubhali lekwakunguGideyoni, njengako konkhe lokuhle labekwentele wona.

robotstxt: allowed

filter: keep


text:
Kutfolwa kwema Cape Gulls
Noma akhomba kutsandza imfishi, tibungu, iminenkhe, emacandza kanye netinyoni letincane, ema Cape Gull (Larus Vetula) nato tingadla tilwane letincane tekufuywa, kufana netimvu kanye nematfole.
Le Cape Gull ivama kuhlala etindzaweni letiseceleni kwelwandle phindze inetindzawo letimnyama ngetulu kanye nelibala lelimhlophe etindzaweni letingaphansi, enhloko, entsanyeni nasemsileni. Lingetulu laleliphiko, linemabala lamhlophe etindzaweni letisekugcineni, tibe letindzawo tangaphansi timhlophe nalokumnyama dvute nasekugcineni. Lamadzala anemehlo lamnyama kanye nelicashata lelibovu lokhanyako ngasekugcineni lefutsi anemilomo lemtfubi, le ngekusho kwema Dutch labafundza ngeSayensi Niko Tinbergen, tidla emantjwele uma tifuna kudla.
Tinyoni letindzala tingaba neluphiko lolungaba likhulu nemashumi lamabili nesiphohlongo kuya ekhulwini nemashumi lamane nakubili ngemasentimitha phindze ibe nesisindvo lesingu 0.6 cm kuya ku1,3 kg. lama Cape Gull tinyoni letindzala letihlala ngemihlambi etindzaweni letingaselwandle. Ngaphandle kwalendzawo ye Lidolobha Lelikhulu lase Kapa, atikavami kuvela kakhulu ngetulu kwemakhilomitha lambalwa endzaweni lengekhatsi.
Tinyoni letingetulu kweminyaka lemashumi lamabili nakune setibhaliwe kanjalo netinyoni letindize ngetulu kwemakhilomitha layinkhulungwane nemakhulu lamabili nelishumi nakunye kusuka lapho tihlala khona emhlabatsini, nomanje tivame kubuyela emihlambini yato.
Indlela yeKubulala neKupha
Tivame kuhlangana endzaweni leyatiwako yekudlela, kepha tiphindze tatiwe kutsi tihlasela tilwane, tivame kujakela emehlweni aletilwane kucala. Indlela yekudla kwato iyafana naleyo yetahhukulu, nemtimba lohlaselwe lovama kuvulwa emehlweni, emlonyeni, lelishubhu lelihlanganisa umntfwana losesiswini namake wakhe noma tibunu.
Kunakekela
Ema Seagull tilwane letivikelekile, ngako bafuyi badzinga imvumo yekutinaka. Kuvikela kulimala, nomakunjalo, kwenta ingcondvo kunciphisa indlela yebukhona bekudla lokungasiko sibili, ngekunakwa kahle kwemangcoliso. Tikotela letilahliwe kumele tivalelwe, labadla tinyoni kumele basuswe kanye netikotela letitfwala kudla kumele tisuswe ngekhatsi.
Tintfo letilekhodiwe kanye naletibonakalako, kufana netintfo letishayinako noma letetfusako, tingasetjentiswa kwentela kutfusa tinyoni kutsi tisuke etilwaneni tekufuywa letilima malula futsi tinyatselo kumele tilandzelwe kwentela kuvikela tilwane tekufuywa ngesikhatsi tilimele. Letinsikati letimitsi, njengekutsi, kumele tisuswe tiye kumakhempu lamancane, lapho kutobalula khona kulomlusi kutsi atibuke/atigadze, emaviki lambalwa ngaphambi kwekutala kanye nekuhlala lapho emaviki lambalwa ngemuva kwekutala, kuze kkube ngulapho tona kanye netimvu letincane tingeke tihhukunyetwe.
Ngelwati loluningi tsintsana Namabhalane weLitiko Lekunakekela Tilwane.
Translated by Phindile Malotana


text:
Tindlela Tekuvuna Emanti Elitulu
Kukhona tindlela letintsatfu tekuvuna emanti elitulu. Emanti-langetulu kukhongetekwa kwemanti elitulu kusuka ekuhambeni kwelipulazi, abe emathayela-ngetulu kwemanti lamancane, kukhongetelwa kwemanti elitulu lasuka emathayeleni emabhilidi.
Emanti Elitulu Langetulu-Lamaningi
Emanti elitulu akhongetelwe kusuka kuletindzawo lapho agijima khona letigegeletele lelipulazi noma lendzawo. Emanti angahanjiswa kancane phansi bese ahleleka emiseleni, lefana ne jessours lesetjentiswa eTunisia. Lenamisele itfolwa emaweni lanyekelako lapho khona imvula yemnyaka isemkhatsini wa 100 kuya ku 200 mm. emanti elitulu lakhulakko angakhulisa bukhona bemanti bube ngu 400 kuya ku 500 mm ngekwehla kwemvula ngemnyaka munye. Emadvonga ematje lakakha bobhesini labagubhile noma emadami kanye nendlela yekuhambisa kwentela kukhulula emanti langenako afaka indlela yemanti lamaningi langetulu. Noma nguyiphi indlela yekungenisa emanti ingagcinwa. Letinye tintfo letikahle tifaka kungetetelwa kwemanti angaphansi kanye nekugadza emanti lageletako.
Indzawo Lengetulu Yemanti-Lamancane Kakhulu
©Natural Resources Conservation Service (U.S. Department of Agriculture)
Emanti elitulu lakhelelwe kusuka kutindledla-tasemasimini noma endzaweni levulekile nelingetulu lelifisha. Ngemalungiselelo, loku kwentiwa ngekwakha bobhesini labagube kancane kanye nemigodzi lemincane kwentela kukhongetela emanti. Onkhe emanti agcinwa emhlabatsini. Lenandlela inciphisa kugijima lokusuka endzaweni levulekile phindze ivikele kugedvuka kwemhlabatsi.
Indzawo Yemanti Lengetulu-Yemathayela Lencane
Emanti elitulu akhongelelka kusuka emathayeleni bese ahlelwa kutsi ahambe ngemagatha noma emaphayiphi ayongena emathangeni lapho agcinwa khona. Impompi ivama kuhlanganiswa ethangeni. Emanti ngekushesha abakhona kwentela kusetjentiselwa tintfo tasendlini.
Lichinga Lelikahle leKuvuna Emanti Elitulu
Lokuvunwa kwemanti elitulu-endzawo levulekile (in-field rainwater harvesting – IRWH) lelichinga lacalwa bacwalingi be Lucwalingo lwe Kulima lwe Nyuvesi yeKhanseli kwentela Umhlabatsi, Simo selitulu ne Manti eBloemfontein.
Le lichinga le IRWH litfwele 2 m-tindledlana letibanti emkhatsini wemilayini yenhlanyelo nekugcina lamantin lagijimako kubobhesini noma kumadamu lamancane. Ngemuva kwekubekwa kwalabo bhesini, kute kuhlanyela futsi kute nekugucula – kulima kanye nekutsanjiswa kwemhlabatsi – kwenteka endzaweni legijimako bese kwakheka tigogo noma kugedvuka kancane, lokutfutfukisa kugijima kwemanti. Emanti lakhelelekile ngalena ndlela angangena ashone phansi emhlabatsini ngaphnsi kwendzaawo lengetulu, ngakokw kunciphisa umoya wemanti.
Lawa manti elitulu lavunwako ahlanganisa tintfo letincane tekulima temanti elitulu, kute-kugucula, kulungiselela bhesini kusho kutsi lomhlabatsi kulendzawo lapho khona lamantin akhongetelwa, kufana nemadamu lashonako, ayatsanjiswa. Loku kungenteka ngelihharigi futsi kutocinisa kutsi lamanti abambeka malula kulomhlabatsi.
Lendlela ye IRWH inganciphisa kuphelela kwemanti lagijimako laya kuzero phindze kunciphise umoya losuka ngetulu emhlabatsini. Loku kukhokha ekukhuleni kwalokukhokhiwe ngenca yemanti lamaningi endzaweni yetimphandze tetitjalo. Lucwalingo lwase Thaba Nchu lese Sifundzeni sase Free State lwatfola lendlela ye IRWH ikhulise lokukhokhwa kwenhlanyelo yasehlobo nga 40%, bhekeni nga 30% kanye nemabhontjisi lomile nga 90%.
Kunconyotwa kutsi kufakwe tibhidvo letindzala kulendzawo legijimako kwentela kuvikela kusuka kwemhlabatsi ngenca yemanti.
Lokuhle kwe Kuvunwa Kwemanti Elitulu-Endzaweni LevulekileLokuhle ngalendzawo yabhesini:
Misa kugijima-emasimini noma endzaweni levulekile
Kukhulisa kusefeka kwemanti
Kugcina emanti lavuniwe endzaweni yemhlabatsi
Kufakwa kwetibhidvo noma emacembe kubobhesini labanciphisa umoyaLokuhle kwendzawo legijimako:
Tfutfukisa emanti-lagijimako endzaweni levulekile noma emasimini
Sebenta njengendzawo yesibili yekugcinela emanti
Kufakwa kwemacembe noma tibhidvo endzaweni legijimako kunciphisa umoya phindze kuvikele kugedvuka kwemhlaba.
Tidzingo te Kuvunwa Kwemanti eMvula Emasimini
Emanti ekuvunwa kwemanti elitulu lase-masimini akalungi kumhlabatsi wematje lamancane futsi akahle asetjentiswa emhlabatsini welibumba noma imihlabatsi ye duplex – imihlabatsi leyakaha tigadla letetfwele luumba. Kutfola lolokwetfelwe lubumba, ndlala incenye yemhlabatsi ngendlela yekuma kwesibungu bese utama kugocota kube ngu C.
Lesidvuli akukameli kwengce 8% lapho kute kahle khona umhlabatsi, kufana nelitje kanye nekwehla kwemvula yemnyaka lekumele ibesemkhatsini wa 450 na 700 mm.
Translated by Phindile Malotana


text:
151Emvakwaloko livi laSimakadze lefika ku-Abrama ngembono, latsi: “Abrama, ungesabi. Ngisihlangu sakho, umvuzo wakho utawuba mkhulu.”
2Kodvwa Abrama watsi: “Awu, Simakadze Nkulunkulu, utangiphani, ngobe seloku anginamntfwana? Indlalifa yami kutawuba ngu-Eliyezeri waseDamaseko.” 3Abrama wachubeka watsi: “Ase ubuke nje, awungiphanga ntalo, lesisebenti lesesitalelwe la endlini yami ngiso lesitawuba yindlalifa yami.”
4
Livi laSimakadze latsi kuye: “Lowo muntfu angeke abe yindlalifa yakho, kodvwa yindvodzana yakho, lephuma elukhalweni lwakho, letawuba yindlalifa yakho.” 5
22:17
Eks. 32:13
Dut. 10:22
Heb. 11:12
Simakadze wamkhiphela ngaphandle watsi: “Buka etulu esibhakabhakeni ubale tinkhanyeti, nawungatibala.” Wachubeka watsi kuye: “Nentalo yakho-ke iyawuba ngako.”
6
Gal. 3:6
Jak. 2:23
Abrama wakholwa nguSimakadze; ngenca yaloko Simakadze wamemukela ngekutsi ulungile.
7Watsi kuye: “NginguSimakadze lowakukhipa e-Uri yemaKhaledi, kutsi ngitekupha lelive libe lakho.”
8Kepha Abrama watsi: “Nkhosi, Simakadze, ngitakwati ngani kutsi lelive litawuba ngelami?”
9Wamphendvula watsi: “Ngiletsele sitfokati lesineminyaka lemitsatfu budzala, nembutikati leneminyaka lemitsatfu budzala, nesihhanca lesineminyaka lemitsatfu budzala, nelituba kanye nelizini lelivukutfu.” 10
Eks. 1:13
12:40
12:35
Konkhe loku wakuletsa, wakujuba ekhatsi. Lolo nalolo lucetu walubeka macondzana nalolunye, kodvwa tinyoni akatijubanga. 11Emangce ehlela etidvunjini, kepha Abrama wawacosha.
12Latsi nalishonako lilanga, Abrama wehlelwa butfongo lobukhulu, walala; asalele wefikelwa luvalo nekwesaba lokukhulu. 13Simakadze watsi ku-Abrama: “Yati ngempela kutsi situkulwane sakho siyawuba sihambi eveni lekungesilo laso; siyawuba sigcili sakulelo live, sigcilateke iminyaka lengema-400. 14Kodvwa ngiyawusehlulela leso sive lesiyawube sigcilata lesitukulwane sakho; emvakwaloko lesitukulwane sakho siyawuphuma sesinetimphahla letinyenti. 15
Wena-ke utawukhula, ufe ngekuthula sewumdzala kakhulu, ungcwatjwe. 16Lesitukulwane siyawuphindze sibuye lapha sesingesesine, ngobe bubi ba-Amori abukapheli.”
17
19:18
Jer. 34:18
Kwatsi ngekushona kwelilanga sekumnyama, kwabonakala litiko lemlilo, nelilangabi lemlilo lendlula emkhatsini waletincetu. 18
Eks. 23:31
Dut. 34:4
1 Khos. 4:21
2 Khr. 9:26
Hla. 80:11
Ngalo lelo langa Simakadze wenta sivumelwane na-Abrama, watsi: “Lelive ngilinika situkulwane sakho, kusukela emfuleni waseGibhithe kuze kufike emfuleni lomkhulu iYufrathe, 19lekulive lemaKheni, nemaKhenizi, nemaKhadimoni, 20
nemaHethi, nemaPheresi, nemaRefa, 21nema-Amori, nemaKhenani, nemaGirigashi, nemaJebhusi.”


text:
181
Ngaleso sikhatsi bafundzi baJesu beta kuye, babuta batsi: “Pho, ngubani lomkhulu kakhulu embusweni welizulu?”
2Wase ubita umntfwana, wammisa emkhatsini wabo 3
Luk. 18:17
watsi: “Ngicinisile, ngitsi kini: Naningaphendvuki nibe njengebantfwana, ningeke ningene embusweni welizulu. 4Ngako-ke wonkhe muntfu loyawutitfoba njengalomntfwana, nguye lomkhulu embusweni welizulu. 5Nalowo lowemukela umntfwana lonje egameni lami, wemukela mine.”
6
“Kodvwa lokhubekisa abe munye kulaba labancane labakholwa kimi, kuncono kuye kutsi litje lekusila liboshelwe entsanyeni yakhe, acwiliswe ekujuleni kwelwandle. 7Maye kulomhlaba ngekutsi kukhona tikhubekiso, ngobe tikhubekiso kufanele kutsi tibe khona, kodvwa maye kulowo muntfu letita ngaye!
8
Khol. 3:5
“Nangabe sandla nome lunyawo lwakho lukonisa, lujube ululahle khashane nawe; ngobe kuncono kuwe kungena ekuphileni uyingini, nome uyinchute kunekutsi ube netandla totimbili nome unetinyawo totimbili kepha ulahlwe emlilweni waphakadze. 9
Futsi nangabe liso lakho likonisa, likupulute ulilahle khashane, kuncono kuwe kungena ekuphileni uneliso linye, kunekutsi ube nemehlo omabili, kantsi utawulahlwa esihogweni semlilo.”
10“Caphelani ningedzeleli ngisho namunye kulaba labancane; ngobe ngitsi kini: Tingilosi tabo ezulwini tibubona njalo buso baBabe losezulwini.
[ 11
“Ngobe iNdvodzana yeMuntfu itele kusindzisa lokulahlekile.]Letinye tincwadzi tekucala tite lelivesi
12“Nitsini-ke? Nangabe umuntfu anetimvu letilikhulu, bese kulahleka yinye yato, angeke yini atishiye leti letingema-99 tidla eceleni, ahambe yena ayewufuna lena lelahlekile? 13Nginitjela ngitsi: Nakayitfola, utfokota kakhulu ngayo kunaleti letingema-99 lebetingakalahleki. 14Kanjalo-ke akusiyo intsandvo yeYihlo losezulwini kutsi kubhubhe nome ngabe munye kulaba labancane.”
15
Luk. 17:3
Gal. 6:1
Jak. 5:19
“Nangabe umzalwane onile nome akonile, hamba kuye umbonise liphutsa lakhe ninobabili. Nakulalela, uyawube umzuzile lomzalwane. 16
Joh. 8:17
2 Khor. 13:1
Kodvwa nangakulaleli, tsatsa lomunye nome babili bantfu uye kuye, kuze kutsi ‘yonkhe inkhulumo yenu ibe nabofakazi lababili nome labatsatfu,’ njengobe kusho umBhalo. 17
1 Khor. 5:9
2 Thes. 3:14
2 Joh. 1:10
Kodvwa nangabalaleli nabo, yonkhe lendzaba yetfule ebandleni. Kantsi, nangabe akalilaleli nelibandla, sale sewumtsatsa njengemfokati nome njengemtselisi.”
18
Joh. 20:23
“Ngicinisile, ngitsi kini: Konkhe leniyakubopha lapha emhlabeni kuyawube kuboshiwe nasezulwini; nako konkhe leniyakukhulula lapha emhlabeni kuyawube kukhululiwe nasezulwini.
19
Mak. 11:24
Jak. 4:3
5:14
1 Joh. 3:22
5:14
“Futsi ngicinisile, ngitsi kini: Nangabe lababili benu lapha emhlabeni bavumelana nome ngaluphi ludzaba labalucelako, bayawulwentelwa nguBabe losezulwini.
20“Ngobe lapho kuhlangene khona lababili nome labatsatfu egameni lami, nami ngikhona emkhatsini wabo.”
21
Kwase kusondzela Phetro lowatsi kuye: “Nkhosi, umzalwane uyawungona kangaki solomane ngimtsetselela? Kuze kube kasikhombisa yini?”
22Jesu watsi kuye: “Angisho kuwe kutsi kube kasikhombisa, kodvwa kuze kube ngemahlandla langema-70 laphindvwe kasikhombisa. 23Ngako-ke umbuso welizulu ufanana nenkhosi, leyayifuna kutsi tonkhe tisebenti letatiyikweleda tisale setiyikhipha yonkhe imali yayo. 24Kwekucala kwaletfwa embikwayo lesasiyikweleda emaRandi latigidzi letinyenti. 25Kepha ngobe sasite lutfo lwekukhokha lesikwelede, lenkhosi yatsi akutsengiswe ngaso, nangemkaso, nangebantfwabaso, kanye nangako konkhe lesasinako, kuze kutewukhokhwa lesikwelede. 26Lesisebenti sase siwa phansi sikhotsamela lenkhosi sadzimate satsi: ‘Ase umane ungibeketelele, ngitawusikhokha sonkhe lesikwelede sami.’ 27Inkhosi yaleso sisebenti yaba nesihawu, yasesula sonkhe leso sikwelede, yasikhulula.
28“Kepha satsi siphuma nje leso sisebenti, sahlangana nalesinye sisebenti lesasikanye naso, lesasisikweleda emaRandi lalishumi. Sasibamba sasekhama, satsi: ‘Khipha imali yami!’ 29Lesisebenti sawa phansi satincengela satsi: ‘Ase umane ungibeketelele, ngitakubhadala.’ 30Kepha sona sala, sahamba sayawusifaka ejele, size siyikhokhe.
31“Letinye tisebenti letatikanye naso natikubona loko, tadzabuka kakhulu, taya tayawubikela inkhosi yato konkhe lokwase kwentekile.
32“Inkhosi yaso yasibita yatsi kuso: ‘Sisebenti lesibi, lonkhe lelicala lesikwelede ngikutsetselele ngalesula ngobe ungincengile. 33Pho, wena awukasihawukeli ngani lesisebenti lesikanye nawe, njengobe nami ngikuhawukele?’
34“Inkhosi yaso yatfukutsela yabila yasinikela kubaphatsi belijele, size sikhokhe sonkhe sikwelede.
35
Mak. 11:25
“Kanjalo-ke naBabe wami wasezulwini uyawukwenta loko kini naningatsetseleli bazalwane benu ngetinhlitiyo letiphelele.”


text:
Dolphins
Tinhlengetfwa
Ligama lemndeni lelatiwako
Tinhlengetfwa
Letinye Kulomndeni
Imphumuloyelibhodlea, Vamile, Lokumnyama, Liguludla ngemuva, Lisondvo, Emacashata, Imigca/Imilayini
Ligama Lesayensi
Delphinidae
Linani
Tisuka ku 1,5 wemamitha kuya etulu kumamitha lasitfupha
Kutiveta
Umtimba loshelelako, lonelilayini lelicondzile. Incumbi yato tinematsambo latjekile labonakalako ngasemuva. Simongo sato siphuma sibonakale ngetulu kwemlomo lomudze lobonakalako (umlomo). Lamanye anemibala lebonakalako lengatsi idwetjiwe. Timphunga kakhulu, mhlophe kanye namnyama. Sigodzi lapho kuphuphutsa khona singetulu kwenhloko.
Satiso Sebantfu Bonkhe
Umndeni we Delphinidae ufaka tinhlobo letilishumu nesikhombisa kanye nemacembu lamashumi lamatsatfu nakubili etilwane. Tilwane letimunyisako letinengati lefutfumele. Tikala kusuka kumashumi lasihlanu kuya kumakhulu layimfica ema kg. Indzawo lenemsindvo lolandzela ngemuva isetjentiswa nakufunwa tinyamatane. Incumbi yaletilwane letihlakaniphile tasemantini. Tiyaphingisa/Tinelitubane, umatitidlalela ngekubhukusha. Imisila noma timphiko tivundlile emantini. Tingagucuka emkhatsini wetilwane. Tihlala ngemacembu emantini lashonako. Ngalesinye sikhatsi tiyasebentisana natifuna kubamba tinyamatane, letifana nema sardines. Emacandza achobosela ngekhatsi kwemitimba yato. Letincane titalwa setikhulile ngalokugcwele.
Kudla Kwato
Tidla timfishi kanye nema squid esikhatsini lesiningi.
Kusakata
Tivela ngatotonkhe tinhlobo tekushisa/tekubandza kanye nasetindzaweni letishisako letinelwandle mhlabawonkhe.
Tilwane letatiwako
Humpback dolphin (Inhlengetfwa yeliguludla)
Souse chinensis
Common dolphin (Inhlengetfwa levamile)
Delphinus delphis
Bottlenose dolphin (Inhlengetfwa yemphumulo yelibhodlela)
Tursiops truncates


text:
Damselfish
Common family name
Damselfish
Letinye kulomndeni
Garibaldis, Gregories, Sergeant-majors, Chromis, Night-Segeants.
Ligama lato lelinye
Pomacentridae
Linani
Tingangemashumi lamatsatfu ngemasentimitha, silinganiso simasentimitha lalishumi.
Kutichaza
Umtimba wayo lomudze loncama losandingilizi. Mukhulu, unesigogo lesihwayako. Emafini alomsila ayehluka kulawo lagobene kunalawo langatsi ahlukene. Imibala leyehlukene, kusukela kumnyama namhlophe kuya kumtfubi lokhanyako, luphuti naluhlata losasibhakabhaka logcamako.
Satiso Sebantfu Bonkhe
Umndeni we Pomacentridae ufaka tinhlono letimashumi lamabili nesiphohlongo kanye nemacembu lamakhulu lamatsatfu nemashumi lamabili nakunye. Manengi kakhulu ematje. Tibhaca ematjeni noma emihumeni uma kuchamuka ingoti. Letinye tilwane tijwayele indzawo. Lendvuna yakha ‘tilulu’ ematjeni bese letinsikati titalela emacandza lapho, lokwenta kutsi ngekugucuka avundziswa nguletindvuna. Leletindvuna tigadza letilulu emalanga lasikhombisa.
Kudla Kwato
Kushiyana ngaletindzawo tato, tingadla titjalo letincane letihluma emantini noma eceleni kwemanti, titjalo netilwane letincane letindanda ngetulu kwelwandle, ematje eligugu kanye netilwane letincane letindanda ngetulu kwemanti.
Kusakata
Tivela ngatotonkhe tinhlono tekushisa/tekubandza kanye nasetindzaweni letinelwandle letishisako mhlabawonkhe.
Tilwane Letatiwako
Chocolate dip damselfish - Chromis dimidiata
Sergeant major damselfish - Abudefduf vaigiensis
Domino damselfish - Dascyllus trimaculatus


text:
41Watsi kube Modekhayi eve ngako konkhe loko lokwase kuhloswe kwentiwa nguHamani, wadzabula tingubo takhe, wembatsa emasaka, watitsela ngemlotsa, wahamba adzabula lidolobha ekhatsi, akhala kakhulu nakabuhlungu, 2waze wefika emphundvwini lengenela esigodlweni. Akazange angene ngekhatsi, ngobe phela bekulisiko nemsimeto kutsi umuntfu lowembetse inzilo akangeni esigodlweni. 3Kwesuka sililo lesikhulu semaJuda kuto tonkhe tifundza letatingaphansi kwalowo mbuso, yonkhe indzawo lapho kwafika khona lesimemetelo. EmaJuda azila, akhala, alila kwatsi linyenti lawo lembatsa emasaka latitsela ngemlotsa.
4Esta wakhatsateka kakhulu, nasatjelwa tisebenti kanye netindvuna takhe ngaloko lokwentiwa nguModekhayi. Watfumela timphahla kuModekhayi kutsi atewugcoka, khona atewukhumula lamasaka; kodvwa Modekhayi akazange avume kutemukela, watala. 5Esta wase ubita Hathaki, labengulomunye wetindvuna letatibekwe yinkhosi kutsi tibe takakhe, wamtfumela kuModekhayi kutsi ayewubuta kutsi kwente njani. 6Hathaki waya kuModekhayi enkhundleni yelidolobha leyayisembikwelisango lesigodlo senkhosi. 7
Modekhayi wamtjela konkhe lokwase kumehlele, kanye nemali leyayetsenjiswe nguHamani kutsi utayifaka esikhwameni senkhosi, nangabe onkhe emaJuda abulewe. 8
Wanika Hathaki ikhophi yalesimemetelo sasebukhosini lesasikhiswe lapha eSusa; sasichaza kutsi onkhe emaJuda kufanele abulawe. Modekhayi wamtjela kutsi ayinike Esta, achaze konkhe kuye, abese Esta uya enkhosini kuyekuyincenga kutsi ifane ibe nebubele kulesive sakubo. 9Hathaki wabuyela emuva, wafike walandzisa Esta konkhe labekutjelwe nguModekhayi. 10Esta waphendvula ngekutfumela kuModekhayi, watsi: 11“Wonkhe umuntfu, indvodza nome umfati, longena ngekhatsi endlunkhulu enkhosini ayibone ingakambiti, umtsetfo utsi lowo muntfu akabulawe. Lomtsetfo watiwa ngibo bonkhe bantfu lababeluleki bayo kanye nebantfu bonkhe emaveni onkhe embuso. Lowo muntfu usindza kuphela, nangabe inkhosi imphakamisela indvuku yayo yebukhosi yegolide. Sekuphela inyanga inkhosi solomane ingakangibiti kutsi ngite kuyo.”
12Watsi kube Modekhayi atjelwe yonkhe inkhulumo ya-Esta, 13waphindze watfumela livi kuye watsi: “Ungacabangi kutsi ngobe wena ulapho esigodlweni utawusindza nakubulawa onkhe emaJuda. 14
Nawuthula manje kulesikhatsi, lusito nenkhululeko yemaJuda iyawuchamuka kulenye indzawo,Umbhali walencwadzi ngesiHebheru ucwaya kusebentisa ligama laNkulunkulu wena nemndeni weyihlo utawubhujiswa. Empeleni, ngubani nje lowatiko kutsi mhlawumbe wena wentelwa sona lesikhatsi kutsi ube yinkhosikati lenkhulu?”
15Esta watfumela kuModekhayi imphendvulo letsi: 16
“Hamba uhlanganise onkhe emaJuda laseSusa, nizile ningithandazele. Ningadli kudla, ninganatsi nemanti kuze kube ngemalanga lamatsatfu nebusuku bawo. Nami netincekukati tami sitawuzila njengani. Emvakwaloko ngitawuvele ngitidzikele, ngingene enkhosini, nome loko kuphambene nemtsetfo. Nangabe ngiyafa, ngife kube kanye.”
17Modekhayi wesuka lapho wayawukwenta konkhe loko, njengobe Esta abemtjelile.


text:
11
Tiyofilusi,
Encwadzini yami yekucala ngabhala ngako konkhe Jesu lacala kukwenta nekukufundzisa, 2
Mak. 16:15
Luk. 6:13
kwaze kwaba lilanga latsatfwa ngalo mhlazana aya ezulwini. Angakenyukeli ezulwini wanika imiyalo ngemandla aMoya Longcwele kubaphostoli labebakhetsile. 3
Emvakwekuhlupheka kwakhe kwaphela emalanga langema-40 avukile ekufeni. Wativeta kubo ngetindlela letinyenti letaticinisa ngalokungangabateki kutsi uyaphila; wabonwa ngabo akhuluma kubo ngembuso waNkulunkulu. 4
Joh. 14:16
15:26
Kwatsi nase bahlangene ndzawonye, wabanika umyalo lotsi: “Ningesuki eJerusalema, kodvwa hlalani nimele sipho lenetsenjiswa sona nguBabe, lenganitjela ngaso. 5
Mat. 3:11
Mak. 1:8
Luk. 3:16
Joh. 1:33
Imis. 11:16
Johane wabhabhatisa ngemanti, kodvwa emvakwemalangana nine nitawubhajatiswa ngaMoya Longcwele.”
6
Kwatsi nase bahlangene ndzawonye baphostoli naJesu, bambuta batsi: “Nkhosi, sengiso yini lesikhatsi lotawubuyisela ngaso umbuso kuma-Israyeli?”
7
Yena waphendvula watsi kubo: “Tikhatsi nematfuba kuhlelwa ngemandla aBabe, akusiko kwenu kwati kutsi kuyakwenteka nini. 8
Mak. 16:15
Luk. 24:47-48
Joh. 15:26
Imis. 2:4
5:32
Kodvwa nine nitawugcwaliswa ngemandla, nasefikile kini Moya Longcwele, niyawuba bofakazi bami eJerusalema, naseJudiya lonkhe, naseSamariya, kuze kube ngusekugcineni kwemhlaba.”
9
Luk. 24:50-51
1 Thim. 3:16
Emvakwekusho loko wenyuselwa ezulwini basambuka, lifu lamsusa emehlweni abo. 10
Babeloku babukisisile etulu nakahamba, kwase kubonakala emadvodza lamabili embetse letimhlophe eme eceleni kwabo. 11
Luk. 21:27
Semb. 1:7
Atsi kubo: “Madvodza aseGalile, nimeleni nibuke etulu? LoJesu, lotsetfwe lapha kini wayiswa ezulwini, uyawubuya futsi ngayo yona leyo ndlela njengobe nimbonile nje aya ezulwini.”
12Baphostoli besuka eNtsabeni Yemincumo babuyela eJerusalema, kulibangana nje lelingaphansana kancane kwelikhilometha. 13
Mak. 3:16-19
Luk. 6:14-16
Sebefikile eJerusalema baya bangena endlini leyayisetulu lapho babengenise khona. BekuboPhetro, naJohane, naJakobe, na-Andreya, naFiliphu, naTomase, naBhatalomewu, naMatewu, naJakobe, umsa wa-Alfiyose, naSimoni labekatiwa ngekutsi ngumZelothi kanye naJudasi, umsa waJakobe. 14
Mak. 15:40
Luk. 8:2
24:10
Joh. 7:5
Bonkhe laba bacinisela njalo nganhlitiyo yinye ekukhulekeni nasekuncuseni kunye, kanye nebafati naMariya, unina waJesu, nabomnakaboJesu.
15Kulawo malanga kusahlangene emakholwa labengaba li-120 asawonkhe, Phetro wasukuma watsi: 16
Mat. 26:47
Mak. 14:33
Luk. 22:47
Joh. 13:18
18:2
“Madvodza, bazalwane, umBhalo bewufanele ugcwaliseke njengekusho kwaMoya Longcwele, lowakhuluma kadzeni ngaDavide macondzana naJudasi, lowahola labo lababopha Jesu. 17
Judasi abengulomunye wetfu, ngobe naye abekhetsiwe kutsi abe nalakwentako kulomsebenti.
18
27:3-8
“Ngalemali labeyitfole ngesento sakhe lesibi Judasi watsenga insimi. Wawa ngenhloko; kwadzabuka sisu, kwacitseka tonkhe tibilini takhe. 19
Bonkhe lababehlala eJerusalema bakuva loko, ngako-ke ngelulwimi lwabo lendzawo base bayibita ngekutsi: ‘Yi-Akheldama’, lokusho kutsi: ‘Yindzawo Yengati’.
20
109:8
“Ngobe kubhaliwe nasencwadzini yeTihlabelelo kutsi:
“ ‘Likhaya lakhe alihlale lite lutfo,
kubete nalohlala kulo,’“nekutsi futsi:
“ ‘Lomunye akasitsatse sikhundla sakhe.’
21“Ngako-ke kufanele kukhetfwe lomunye walamadvodza besishuca nawo sehla senyuka sisenaJesu iNkhosi, 22
Mak. 1:9
16:19
Luk. 3:21
24:5
kusukela embhabhatisweni waJohane kuze kube lilanga lekutsatfwa kwakhe emkhatsini wetfu, abe ngufakazi kanye natsi ngekuvuka kweNkhosi Jesu.”
23Ngako-ke bazalwane base bancoma emagama emadvodza lamabili: Josefa, labebitwa ngekutsi nguBhasabasi (nome nguJustusi) kanye naMathiyasi. 24
Mat. 9:4
Base bayathandaza batsi: “Nkhosi, wena lowati tonkhe tinhlitiyo tebantfu, sikhombise kutsi ngubani lomkhetsile kulaba lababili 25kutsi atsatse sikhundla sekuba ngumphostoli ente lomsebenti loshiywe nguJudasi waya lapho abewakhona.” 26
Base benta inkatho emkhatsini walabo bobabili. Inkatho yadla Mathiyasi, wase uyengetwa kulabaphostoli labesebali-11.


text:
21Ndvodzana yami, yemukela loku lengikufundzisa kona, uyigcine imiyalo yami. 2Lalela ubambisise kuhlakanipha; inhlitiyo yakho ibe nekucondza. 3
Yebo cela lwati, ucele nekucondza; 4kufunisise njengesiliva, ukumbe njengemcebo lofihliwe. 5Nangabe ukwenta konkhe loko, utawucondzisisa kutsi kuyini kwesaba Simakadze, utfole nekutsi kuyini kwati Nkulunkulu. 6
NguSimakadze lowephana ngekuhlakanipha; emlonyeni wakhe kuphuma lwati nekucondza. 7Labacotfo ubabekele kuhlakanipha; ulihawu kulabo labatiphatsa ngekwetsembeka. 8
Ugadza tindlela talabo labaphatsa labanye ngekungakhetsi, alindze indlela yalabangcwele bakhe.
9Ngako, wena utakucondza kulunga, nebumsulwa, nebucotfo, ukwati nalokufanele. 10Kuhlakanipha kutawungena enhlitiyweni yakho, nelwati lube yinjabulo emphefumulweni wakho. 11Kucophelela kutakugadza, nekucondzisisa kutakwelusa, 12kukuphephise endleleni yebubi nakubantfu bemanga, 13labalahla tindlela tekulunga bahambe etindleleni tebumnyama, 14labajabula ngekwenta lokubi, bajatjuliswe kwandza kwemacebo, 15labatindlela tabo tigwegwile, nalabahamba ngetindlela tekweduka.
16
7:5
Kucophelela nekucondzisisa kutakusindzisa kulomsikati loyingwadla, umfati walenye indvodza,“umfati walenye indvodza” nome “umfati longamati” lonelulwimi lolushelelako, 17lowala lowo lashade naye ebusheni bakhe, wakhohlwa sivumelwane sakhe kuNkulunkulu wakhe. 18
7:27
Indlu yakhe ibishela ekufeni, netindlela takhe tigcina endzaweni yalabafile. 19Kuye akuyi lolubuyako; lowo loke wangena kuye akaphindzi futsi abuyele etindleleni tekuphila. 20Ngako kufanele utsatse sibonelo kubantfu labalungile; uhambe etindleleni tekulunga. 21
Mat. 5:5
Bantfu labacotfo labatawukwakha kulelive; ngulabetsembekile bodvwa labayawuhlala kulo. 22
Taga 10:7,30
Kodvwa lababi bayawususwa eveni, nalabanemacebo bayawusishulwa kulo.


text:
161Livi laSimakadze lefika kimi, latsi: 2“Ndvodzana yemuntfu, sukela iJerusalema uyitjele ekhaleni ngaletintfo letinengekako letentile, 3utsi: ‘Naku lokushiwo yiNkhosi Simakadze, kuwe Jerusalema, itsi: Inkhaba yakho nekutalwa kwakho kwakuseveni lemaKhenani; uyihlo abengum-Amori, unyoko angumHethi. 4Ngelilanga lowatalwa ngalo, inongwane yakho ayizange ijutjwe, futsi nawe awuzange ugezwe ngemanti kuze utewuhloba, futsi awuzange ukhuhlelwe ngeluswayi nome uphutfwe ngeticephu. 5Kute namunye lowake wakubuka ngesihawu nome lowaba neluvelo ngawe, lolwenele kutsi akwentele kunye kwaletintfo. Esikhundleni saloko walahlelwa ngaphandle esigangeni, ngobe ngelilanga lowabelekwa ngalo, wavele wedzeleleka nje.
6“ ‘Ngatsi ngiyendlula nje kuwe, ngakubona ukhahlela usengatini yakho, watsi uselele lapho engatini yakho, ngakhuluma kuwe ngatsi: “Phila!” 7Ngakwenta wakhula njengesihlahla sesiganga. Wakhula waya etulu, watfutfuka, waze waba buhlalu lobuhle ngalokwendlulele kubo bonkhe.“waba buhlalu lobuhle ngalokwendlulele kubo bonkhe” nome “wakhula wavutfwa” Kwaphuma timphumamlotsa, netinwele takho takhula, wena lowawungcunu uhamba bhushubhushu.
8
24:7
Rut. 3:9
Jer. 2:2
Hos. 2:2
9:10
“ ‘Kamuva ngatsi ngengca ngakuwe, ngatsi ngiyabuka ngakuwe, ngabona kutsi sewukhulile, sewungagana, ngakumbonya ngesembatfo sami ngakwembesa ngaso, ngivala bungcunu bakho. Ngakunika sifungo sami lesicinile, ngangena esivumelwaneni nawe, wena wase uba wami, kusho iNkhosi Simakadze.
9
Josh. 5:2
“ ‘Ngakugezisa“Ngakugezisa” nome “Ngangigezile” ngemanti, ngageza ingati kuwe, ngase ngikugcobisa ngemafutsa. 10Ngakwembatsisa ngengubo lehlotjiswe kahle, ngakufaka tincabule tesikhumba etinyaweni takho. Ngakwembatsisa ngelineni lecolisakele, ngakwembesa ngetembatfo letidulile. 11Ngakuvunulisa ngemihlobiso yebuhlalu: Ngakwegabisa busenga emkhonweni wakho nengcibo entsanyeni yakho, 12ngakufaka indandatho ekhaleni lakho, nemacici etindlebeni, nemchele lomuhle enhloko yakho. 13Ngako wase uhlotjiswe ngegolide nangesiliva; kwekwembatsa kwakho kwakukwelineni lecolisakele nekwemtiya lodulile, nendvwangu lehlotjisiwe. Kudla kwakho kwakukwafulaha locolisakele, nekweluju lwetinyosi, nekwemafutsa emncumo. Wagucuka waba muhle wacitsa sikhatsi, wadzimate waba yinkhosikati yasebukhosini. 14Ludvumo lwakho lwandza etiveni ngenca yebuhle bakho, ngobe phela lobucwebecwebe lengakupha bona benta kutsi buhle bakho buphelele, kusho iNkhosi Simakadze.
15
“ ‘Kodvwa wena wesuke wase wetsembela kulobuhle bakho, lelidvumela lakho lakwenta waba yingwababane. Watfululela konkhe kukhanuka kwakho kunome ngubani labendlula ngendlela, buhle bakho baba bake.“buhle bakho baba bakhe” letinye tincwadzi tekucala titsi “intfo lenje ayifanele yenteke” 16Watsatsa letinye tetimphahla takho wenta ngato tindzawo letiphakeme letinemibala lemihle, lapho wawuchubela khona bugwababane bakho bekukhontela tithico. Tintfo letinjalo atikafaneli kutsi tenteke, futsi akukafaneli nje kutsi tibe khona. 17
Hos. 2:8
Wabuye watsatsa leyo mihlobiso lengakunika yona, imihlobiso leyayentiwe ngegolide yami nangesiliva yami, watibumbela ngayo tithico letidvuna lewawugwadla nato. 18Watsatsa tembatfo takho letihlotjisiwe wembatsa tona, wase unikela ngemafutsa ami nangemphepho yami kuto. 19
Wanikela nangekudla lengangikunikete wena kutsi udle: fulaha locolisakele, nemafutsa emncumo, neluju lengakunika kona kutsi ukudle, wakunikela kuto, kwaba yimphepho letsaphuka liphunga lelimnandzi. Nguloko-ke lokwenteka, kusho iNkhosi Simakadze.
20
Jer. 7:31
32:35
“ ‘Watsatsa emadvodzana nemadvodzakati akho lowangitalela wona, wawenta umhlatjelo wekudla kwetithico. Lobugwadla bakho babungakeneli yini? 21
Wahlaba bantfwana bami wenta ngabo umhlatjelo“wenta ngabo umhlatjelo” nome “wabengcisa ekhatsi emlilweni, wabanikela” nome “wabenta badzabula emlilweni” kuletithico. 22Kuto tonkhe letento takho letinengekako, nakulobugwababane bakho, awuzange sewuwakhumbule emalanga ebusha bakho, ngesikhatsi usengcunu, ungakembatsi lutfo, usakhahlekhahlela esitibeni sengati yakho.’ ”
23“ ‘Maye! Maye kuwe, kusho iNkhosi Simakadze. Ngetulu kwako konkhe lokukhohlakala kwakho, 24watakhela wena sibundvuma, kuto tonkhe tinkhundla watentela sitfombe lesihle lesikhontwako. 25Ekucaleni kwato tonkhe titaladi watimisela khona tindzawo letiphakeme tekukhontela tithico, watehlisa wena ebuhleni bakho, ngekunikela ngemtimba wakho ngekugwadla nekuphinga nabo bonkhe labendlula ngendlela. 26
Hez. 20:7
23:3
Wacala kugwadla nebaseGibithe, bomakhelwane bakho labagcwele inkhanuko, wangitfukutselisa ngebugwadla nebuphingi bakho lobandzako. 27
1 Sam. 4:1
Ngako-ke ngelulela sandla sami etikwakho, ngalinciphisa live lakho; ngakunikela ebugovini betitsa takho, emadvodzakati emaFilisti, labeshacekile ngekutiphatsa kabi kwakho. 28
Hez. 23:5
Wesukelana nekugwadlisa base-Asiriya futsi, ngobe wawusolo ungakeneliseki; nangemva kwaloko futsi wasala ungakeneli. 29
Hez. 17:4
23:14
Wase uyabandzisa bugwadla bakho, kuze kubeseveni lebahwebi, ngisho eveni lemaBhabhulona, kodvwa awuzange weneliswe ngisho nangulobo.
30“ ‘Maye, ulihatsa bo, kusho iNkhosi Simakadze, nase wenta tonkhe letintfo, uyaye ulingise ingwadla lengatibambi ledle lubangalala! 31Ngesikhatsi wakha tibundvuma ekucaleni kwato tonkhe titaladi, wenta tindzawo takho letiphakeme tekukhontela tithico kuto tonkhe tinkhundla, wawungafanani nengwababane, ngobe wawukubukela phansi kubhadalwa.
32“ ‘Wena mfati loyingwadla! Ucolela kuba nemashende esikhundleni sekuba nendvodza yakho! 33Tonkhe tingwadla titfola imbhadalo, kodvwa wena nguwe lowawubhadala onkhe lamashende akho, uwadizela wentele kutsi ete kuwe achamuke kuto tonkhe tinkhalo, etele lokutawugwadla nawe. 34Ngako-ke ngebugwadla bakho wena awufanani nalabanye, kute namunye lobangisana nawe kulamashende akho. Wena nje wehlukile kuletinye tingwadla, ngobe wena nguwe lobapha tipho, kube kute lutfo lolunikwe wena.’ ”
35“ ‘Ngako-ke, wena ngwababane, vani livi laSimakadze! 36Naku lokushiwo yiNkhosi Simakadze, itsi: Ngenca yekutsi watfulula bunjinga bakho,“bunjinga bakho” nome “inkhanuko yakho” weneka bungcunu bakho ebaleni ngebuphingi nangebugwadla bakho nalamashende akho, nangenca yato tonkhe letithico takho letinengekako, nangenca yekutsi watinika ingati yebantfwana bakho, 37
Sil. 1:8
Hez. 23:9
Hos. 2:5,10
ngako-ke sengitawabutsa onkhe lamashende akho, lebewutijabulisa ngawo, lawo lebewuwatsandza nalawo lebewuwenyanya. Ngiyakuwabutsa kuyo yonkhe indzawo, akuvukele onkhe ngikungcunule embikwawo, futsi ayakububona bonkhe bungcunu bakho. 38
Lev. 20:10
Num. 35:31
Joh. 8:5
Ngiyawukugweba ngesijeziso sebafati labagwadlako nalabacitsa ingati; ngiyakwehlisela etikwakho imphindziselo yengati ngekwelulaka lwami nangekwentfukutselo yesikhwele sami. 39Ngiyawube sengikunikela kulamashende akho, layawutihhihlitela phansi letibundvuma takho, abhubhise letindzawo takho letiphakeme tekukhontela tithico. Ayakukhumula tonkhe timphahla takho, atsatse lemihlobiso yakho lemihle kakhulu, akushiye ungcunu, uhamba bhushubhushu.
40
“ ‘Bayawuta kuwe nelibutfo labosidlani leliyawukugcoba ngematje, likuhlahlele ube ticucu ngetinkemba talo. 41
2 Khr. 36:19
Jer. 39:8
52:13
Liyawushisa tindlu takho, lehlisele sijeziso etikwakho embikwebafati labanyenti. Ngiyawubucedza lobugwadla bakho, futsi awuseyiwuphindza utibhadale letiphingi takho logwadla nato. 42
24:13
Ngulapho-ke lapho intfukutselo yami kuwe iyawubotja khona, nentfukutselo yami yesikhwele iyawuncandzeka kuwe, ngiyawutithulela ngingabe ngisakutfukutselela.
43
“ ‘Njengobe awuzange uwakhumbule emalanga ebusha bakho, kodvwa wangitfukutselisa ngato tonkhe letintfo, ngempela ngiyawukwehlisela etikwenhloko yakho loku lokwentile, kusho iNkhosi Simakadze. Awukabengeti nje lobugwababane bakho kuto tonkhe letindlela takho letinengekako?’ ”
44“ ‘Bonkhe labacaphuna etishweni bayawucaphuna kulesisho ngawe, batsi: “Ludziwo lufute imbita.” 45Uyindvodzakati sibili ufute unyoko, labeyedzelela indvodza yakhe nebantfwabakhe, futsi wena vele wafuta bodzadzewenu wangete wabashiya, lababengawahloniphi emadvodza abo nebantfwababo. Unyoko abengumHethi, uyihlo angum-Amori. 46Dzadzewenu lomdzala abenguSamariya, labehlala nemadvodzakati akhe ngasenyakatfo kwakho; dzadzewenu lomncane bekunguSodoma labehlala nemadvodzakati akhe ngaseningizimu kwakho. 47
Wena-ke awuzange umane ubalingise nje kuphela, nome-ke ukope kuphela nje letindlela tabo letinengekako, kodvwa kuto tonkhe tindlela takho wena washesha wase wonakala kakhulu kunabo. 48
Ngifunga kuphila kwami, kusho iNkhosi Simakadze, dzadzewenu Sodoma kanye nebantfwabakhe, akazange asakwente naku lokwentiwe nguwe nemadvodzakati akho.
49
“ ‘Manje-ke, lesi bekungusona sono sadzadzewenu Sodoma: Yena nemadvodzakati akhe babetigcabha, bondleke kakhulu bangenandzaba nalutfo, babengabasiti labamphofu nalabeswele. 50
19:13,24
Babetiphakamisa, benta tintfo letinengekako emehlweni ami. Ngako-ke ngabalahla, njengobe ubonile nje. 51
Mat. 12:41
Luk. 11:31
Samariya akazange ente ngisho nencenye nje yaletono lotentile wena. Wena wente tintfo letinyenti letinengekako kunabo, wadzimate wenta labodzadzewenu babonakala shangatsi bona sebalungile ngato tonkhe letintfo lotentile wena. 52Letfwale-ke lelihlazo lakho, ngobe nguwe lowente tizatfu tabodzadzewenu babonakale shangatsi bona balungile. Ngenca yekutsi tono takho tibe tibi kakhulu kunetabo, bona sebabonakala shangatsi balungile kunawe. Ngako-ke bani nemahloni, uletfwale lelihlazo lakho, ngobe nguwe lowente bodzadzewenu babonakala balungile.’ ”
53“ ‘Noko, ngiyawutibuyisela tinhlanhla taSodoma netemadvodzakati akhe, netaSamariya netemadvodzakati akhe, ngibuyisele netinhlanhla takho kanye netabo, 54kuze utewuletfwala lelihlazo lakho udliwe ngemahloni ngako konkhe loku lokwentile kwekubadvudvuta. 55Bodzadzewenu Sodoma nemadvodzakati akhe, naSamariya nemadvodzakati akhe, bayawubuyela babe nguloku labebanguko kucala; wena kanye nemadvodzakati akho niyawubuyela kuloko lenaninguko ngaphambili. 56Wawungeke sewumbite nangelibito dzadzewenu Sodoma ngetikhatsi tekutiphakamisa kwakho, 57
2 Khr. 28:18
ngesikhatsi busengakangcunuleki bubi bakho. Noko nanyala asakubukela phansi emadvodzakati a-Edomu“Edomu” nome “Aramu” kanye nabo bonkhe bomakhelwane bakhe nemadvodzakati emaFilisti, bonkhe laba labakutungeletile labakubukela phansi. 58Utawutfola umvuzo walobugwababane bakho, newetento takho letinengekako, kusho Simakadze.’ ”
59
“ ‘Naku lokushiwo yiNkhosi Simakadze, itsi: Ngitakuphatsa ngendlela lekufanele ngikuphatse ngayo, ngobe usedzelele sifungo sami ngekutsi wephule lesivumelwane. 60
31:31
Rom. 11:25
Noko ngiyawusikhumbula sivumelwane lengasenta nawe ngesikhatsi sebusha bakho, ngiyawube sengimisa sivumelwane saphakadze nawe. 61Uyawube sewuyatikhumbula-ke tindlela takho, ube nemahloni nase wemukela bodzadzewenu, yebo, labo labadzala kunawe kanye nalabo labancane kunawe. Ngiyawukunika bona njengemadvodzakati, noko, hhayi njengekutsi ngente nawe sivumelwane. 62Ngako-ke ngiyawumisa sivumelwane sami nawe, uyawube sewuyati-ke kutsi nginguSimakadze. 63Ngiyawutsi-ke nase ngikwentele inhlawulo yakho, yako konkhe loku lose ukwentile, bese uyakhumbula udliwe ngemahloni, ungaphindzi uwuvule umlomo wakho ngenca yalokuhlazeka kwakho lokungaka, kusho iNkhosi Simakadze.’ ”


text:
Kwakhiwa kwe Kudla eNingizimu Afrika
Ummango wesimanje lophila edolobheni utsembele kakhulu ekudleni lokwakhiwako. Kuphila noma kuhlala khashane nemapulazi kanye nesidzingo sekutsi kuhanjwe kuuya emsebentini kushiya sikhatsi lesincane kutsi kuphekwe emakhaya ngisho nesikhatsi lesincane sekulima kudla kwetfu.
Kwakha kudla kugcina sikhatsi, yindlela lenconotwako kutsi kungetwe emanutrients ekudleni phindze kusita balimi, kutsi bangaguculi kudla kwabo labaphisana ngako kepha phindze basebentise lokwakhiwe phindze bakhulise imphilo yelishelufa kanye nebukhona lobukhashane ekweceni sikhatsi sekulima.
Lokwakhiwa kwetinongo letiluhlata letifana netitselo kanye netibhidvo kufaka komisa, komisa ngekufakwa emakhateni, kwentiwe ijusi, kubilisa kanye nekwakhiwa ngalokocweli kube ngulokupakishwako, kudla lokuncutsiwe kanye nekudla lokwengetiwe ngesisindvo.
Ngekufanana, kudla lokuluhlata lokufana nenyama, lubisi kanye netinhlavu kwakhiwa phindze kugcinwe kepha lenanhlobo yaletintfo ingachaza tindlela letatiwako tekwakhiwa kwetitselo kanye netibhidvo.
Translated by Phindile Malotana
Kufakwa etikoteleni kwetitselo, tibhidvo kanye nalelokunye kudla lokufana nemfishi kanye nekudla losekuvele kulungile kufaka lokuvalwa ngekutsi kuciniswe lokudla emaphaketheni noma etikoteleni noma emabhodleleni phindze nalokubekwa...more
Phindze kunciphisa sisindvo kanye nelinani lesitselo, lokuwenta kutsi angaduli phindze kubemelula kuwahambisa....more
Sibiliso yindlela yekusebenta ngesikhatsi tintfo letincane tigucula kudla lokucinile (lokuniketa emandla emtimbeni) nashukela kugucuke ngetindlela noma tintfo letifana netjwala (liwayini) kanye ne esidi lefana ne lactic acid (cheese) ne carbon dioxide...more
Komisa nge ayisi kugcina sinongo, libala, sakhiwo kanye nekubukeka kwekudla lokwakhiwe kube kukala konakala kwemanutrients ngekushisa. Tinhlolo tikale kudla lokomile ngetindlela tekomisa letehlukene...more
Kukwenta kungenteka epulazini, njengoba lenandela yetitselo letomisiwe, noma ngekuya kwelipulazi, njengoba kungiyo indlela lenetitselo letifakwa esikoteleni....more
Njengoba lomhlaba uba silungu kakhulu kantsi nebantfu baphila khashane nalapho kwakhiwa khona kudla, kukhona indlela lehambela ekungeteni lizinga ekudleni kwekulinywa lokuluhlata....more
Kushisisa kwasungulwa ngu Louis Pasteur, sosayensi wase French. Watfola kutsi kushisisa lubisi kube setulu bese ngekushesha uyalipholisa ngaphambi kwekutsi lifakwe ebhodleleni noma lipakishwe kungalenta lihlale lilisha sikhatsi lesidze....more
Ema pickling akudla lafakwa emantini laneluswayi noma lane esidi kwentela kuvikela kutsi angonakali. Phindze kusita kugcina kanye nekushintja lokuvelela kanye nekuvakala kwalokudla....more
Lokutfoswa kwekudla yintfo yakadzeni; yinye indlela yekucala yekupheka kanye nekugcina kudla lokufana nenyama ne mfishi. Tindlela tesimanje tekutfosa kudla lokukhicitiwe tifaka kunonga inyama ngaphambi itfoswe...more


text:
31
16:3
17:25
Ase nibuke lutsandvo lolungaka Babe lasinike lona kutsi sibitwe ngekutsi sibantfwana baNkulunkulu; futsi vele singabo. Ngako-ke live alisati tsine, ngobe alimatanga yena. 2
Rom. 8:18
1 Khor. 15:49
Fil. 3:21
Khol. 3:4
2 Phet. 1:4
Batsandzekako, nyalo sibantfwana baNkulunkulu, noko akukabonakali kutsi siyawuba yini. Lesikwatiko kutsi ngesikhatsi achamuka Khristu, siyawuba njengaye, ngobe siyawumbona njengobe anjalo. 3
1 Phet. 1:15
Wonkhe umuntfu lonalo lelo tsemba kuKhristu uyatihlambulula, njengobe naKhristu ahlambulukile.
4
Wonkhe umuntfu lowenta sono wephula umtsetfo, ngobe sono sikwephula umtsetfo. 5
Joh. 1:29
2 Khor. 5:21
1 Phet. 2:22
Futsi niyati kutsi Jesu wabonakaliselwa kususa tono, nekutsi kute sono kuye. 6
1 Joh. 2:3
3 Joh. 11
Wonkhe umuntfu lohlala kuye akoni, lowonako akazange asambone, futsi akamati.
7
1 Joh. 2:29
Bantfwabami, ningayengwa ngumuntfu; umuntfu lowenta kulunga ulungile, njengobe naKhristu alungile.
8
Umuntfu lowonako waSathane, ngobe Sathane wona kusukela ekucaleni. Kodvwa iNdvodzana yaNkulunkulu yetela kona loko, kucitsa imisebenti yaSathane.
9
1 Joh. 5:18
Umuntfu lotelwe nguNkulunkulu akoni, ngobe simo saNkulunkulu sikuye; ngako-ke angeke one, ngobe ungumntfwana waNkulunkulu. 10
Bantfwana baNkulunkulu nebantfwana baSathane babonakala ngaloku: Umuntfu longenti kulunga nalongatsandzi umzalwane wakhe, akasiye waNkulunkulu.
11
1 Thes. 4:9
1 Joh. 2:7
Lona ngumyalo lenawuva kusukela ekucaleni kutsi kufanele sitsandzane. 12
Heb. 11:4
Singabi njengaKhayini labe waLomubi, wabulala umnakabo. Wambulalelani-ke? Wambulala, ngobe imisebenti yakhe yayimibi, kantsi lena ya-Abela, umnakabo, yayilungile.
13
Ningamangali, bazalwane, nanitondvwa live. 14
1 Joh. 2:9
Siyati kutsi sesiphumile ekufeni, sangena ekuphileni, ngobe sitsandza bazalwane; lote lutsandvo usesekufeni. 15
Umuntfu lotondza umzalwane ungumbulali, nani-ke niyati kutsi kute umuntfu longumbulali lonekuphila lokuphakadze. 16
Rom. 5:8
Ef. 5:2,25
1 Joh. 4:9
Lutsandvo silwati ngaloku kutsi yena wanikela ngekuphila kwakhe ngenca yetfu; natsi-ke kufanele sinikele ngekuphila kwetfu ngenca yebazalwane. 17
Luk. 3:11
Jak. 2:15
Nangabe umuntfu anako kwelive bese ubona umzalwane wakhe loswele, angamhawukeli, angasho kanjani kutsi lutsandvo lwaNkulunkulu luhlala enhlitiyweni yakhe? 18Bantfwabami, asingatsandzi ngemavi nje emlomo kuphela, kodvwa asitsandze ngetento nangeliciniso.
19Ngaloko-ke siyawukwati kutsi sibeliciniso nasembikwaNkulunkulu siyawuba nesibindzi kunembeza wetfu, 20
ngekutsi nangabe nembeza wetfu asilahla, Nkulunkulu mkhulu kunanembeza wetfu, futsi wati konkhe. 21
Heb. 4:16
1 Joh. 2:28
Batsandzekako, nangabe nembeza wetfu angasilahli, sinesibindzi kuNkulunkulu. 22
34:16
145:18
Taga 15:28
28:9
Jer. 29:12
Mak. 11:24
1 Joh. 5:14
Konkhe lesikucelako uyasipha, ngobe siyigcina imiyalo yakhe, futsi senta lokutsandzeka emehlweni akhe. 23
Joh. 6:29
13:34
15:12,17
Ef. 5:2
1 Phet. 4:8
Naku lasiyala ngako: kutsi sikholwe egameni leNdvodzana yakhe lenguJesu Khristu bese siyatsandzana, njengobe asiyala. 24
Rom. 8:9
1 Joh. 4:12
Umuntfu logcina imiyalo yaNkulunkulu uhlala kuNkulunkulu, naNkulunkulu uhlala kuye. Nkulunkulu wasinika Moya wakhe, nguko lesibona ngako kutsi Nkulunkulu uhlala kitsi.


text:
11
Emvakwekufa kwa-Ahabi Mowabi wavukela Israyeli. 2Inkhosi Ahaziya abewele phansi esuka egumeni lelalisetulu esitezi sakhe, lesasiseSamariya, walimala. Ngako-ke watfumela titfunywa watsi: “Hambani niyekuva kuBhalzebubi, nkulunkulu wase-Ekroni, kutsi ingabe kutawuphola yini lapho ngilimele khona.”
3Kodvwa ingilosi yaSimakadze yakhuluma ku-Elija, waseThishbe, yatsi: “Hamba uhlangabete letitfunywa tenkhosi yaseSamariya, ufike utibute utsi: ‘Kungobe kute yini Nkulunkulu ka-Israyeli, kutsi ningaze niyewubuta kuBhalzebubi, nkulunkulu wase-Ekroni?’ 4Ngako-ke naku lokushiwo nguSimakadze, utsi: ‘Ungeke usuke kulombhedze lolele kuwo. Nakanjani utakufa!’ ”
Elija wahamba. 5Titfunywa tatsi kube tincandzeke tibuyele enkhosini, yafike yatibuta yatsi: “Nincandzekeleni?”
6Tayiphendvula tatsi: “Kukhona indvodza lesihlangabetile lefike yatsi: ‘Ncandzekani, nibuyele enkhosini lenitfumile, nifike niyibute nitsi: “Naku lokushiwo nguSimakadze, utsi: Kungobe kute yini Nkulunkulu ka-Israyeli, kutsi ungaze utfumele uyewubuta kuBhalzebubi, nkulunkulu wase-Ekroni? Ngako-ke ungeke usuke kulombhedze lolele kuwo. Nakanjani utakufa!” ’ ”
7Inkhosi yatibuta yatsi: “Ngumuntfu lonjani lona lonihlangabetile, wafike wanitjela loku?”
8
Mat. 3:4
Tayiphendvula tatsi: “Bekuyindvodza leyembetse ingubo yeboya, ibophe libhande lesikhumba lapha elukhalweni.”
Inkhosi yatsi: “Lowo bekungu-Elija waseThishbe.”
9Wabe sewutfumela indvuna ku-Elija leyayihamba nelibutfo layo lelalingemadvodza langema-50. Lendvuna yenyuka yaya ku-Elija labehleti etulu esicongweni sentsaba, yafike yakhuluma kuye yatsi: “Ye muntfu waNkulunkulu, inkhosi itsi: ‘Yehla!’ ”
10
Elija wayiphendvula, watsi: “Nangabe ngingumuntfu waNkulunkulu, akwehle umlilo ezulwini ukubhubhise wena nalamadvodza langema-50 lohamba nawo!” Ngako umlilo waNkulunkulu wehla ezulwini, wabhubhisa lendvuna kanye nalamadvodza langema-50 leyayihamba nawo.
11Inkhosi yatfumela lenye indvuna nemadvodza langema-50. Lendvodza yakhuluma kuye yatsi: “Ye muntfu waNkulunkulu, inkhosi itsi: ‘Yehla ngekushesha!’ ”
12Elija wayiphendvula, watsi: “Nangabe ngingumuntfu waNkulunkulu, akwehle umlilo ezulwini ubhubhise wena nalamadvodza langema-50 lohamba nawo.” Ngako umlilo waNkulunkulu wehla ezulwini, wabhubhisa lendvuna kanye nalamadvodza langema-50 leyayihamba nawo.
13Inkhosi yaphindze yatfumela kwesitsatfu indvuna nemadvodza langema-50. Lendvuna yesitsatfu yenyuka, yafike yaguca embikwa-Elija, yamncenga yatsi: “Awu, muntfu waNkulunkulu, ngicela umane uhawukele mine, uphephise mine ekufeni kanye nalaba lengihamba nabo, emadvodza langema-50, tinceku takho! 14Buka la, kwehle umlilo ezulwini wabhubhisa indvuna yekucala neyesibili kanye nalamadvodza betihamba nawo. Kodvwa ngicela umane uphephise imphilo yami!”
15Ingilosi yaSimakadze yakhuluma ku-Elija, yatsi: “Yehla naye, ungamesabi.” Ngako Elija wasukuma wehla naye, waya enkhosini.
16Wafike watjela inkhosi, watsi: “Naku lokukhulunywa nguSimakadze, utsi: ‘Kungobe kute yini Nkulunkulu ka-Israyeli kutsi ungaze utfumele uyewubuta kuBhalzebubi, nkulunkulu wase-Ekroni? Njengobe wente loku, ungeke usuke kulombhedze lolele kuwo. Nakanjani utakufa!’ ”
17
2 Khr. 21:3
Ngempela, Ahaziya wavele wakhotsama, kwaya njengekwelivi laSimakadze labelikhulume ku-Elija.
Njengobe Ahaziya abete indvodzana, Joramu,NgesiHebheru “Jehoramu” umnakabo,SiHebheru site “umnakabo” waba yinkhosi emvakwa-Ahaziya, emnyakeni wesibili wekubusa kwaJehoramu, umsa waJehoshafati, inkhosi yakaJuda.
18Leminye imininingwane ngekubusa kwenkhosi Ahaziya, nako konkhe lakwenta, kubhaliwe encwadzini yemilandvo yemakhosi aka-Israyeli.


text:
61Livi laSimakadze lefika kimi, latsi: 2
“Ndvodzana yemuntfu, buka ngasetintsabeni taka-Israyeli, phrofetha kuto, utsi: 3‘Awu, tintsaba taka-Israyeli, lalelani livi leNkhosi Simakadze. Naku lokushiwo yiNkhosi Simakadze kini, nine tintsaba nemagcuma, nani mifudlana netihosha, itsi: Sekusedvutane kutsi ngehlisele inkemba etikwenu, futsi ngitatibhubhisa letindzawo tenu letiphakeme tekukhontela tithico. 4
2 Khos. 23:11
Emalati enu atawubhidlitwa, nemalati enu emphepho atawuphihlitwa, ngitawubulala bantfu benu embikwetithico tenu. 5Ngitakwendlala tidvumbu tebantfu baka-Israyeli embikwetithico tabo, ngisakate ematsambo enu atungelete lamalati enu. 6Nome ngukuphi lapho nihlala khona, emadolobha enu ayawudzilitelwa phansi, asale atindzala, netindzawo letiphakeme tibhidlitwe, kuze emalati enu asale angemabolela, tithico tenu tiyawuphihlitwa tibe tindvundvuma, nemalati enu emphepho adzilitelwe phansi, naloko lenikubumbile kwesulwe kungabikho. 7Bantfu bakini bayawubulawa bawele phansi emkhatsini wenu, kuze nati kutsi mine nginguSimakadze.
8“ ‘Kodvwa ngitawushiya insali, ngobe labanye benu bayawuphunyula enkembeni ngesikhatsi nisakatekele emaveni ngemave, nasetiveni. 9
Num. 15:39
Kuyawutsi-ke etiveni lapho bebatfunjelwe khona, labo labaphunyulile bangikhumbule, kutsi ngeva buhlungu kanjani ngalokungihlubuka kwabo ngetinhlitiyo tabo, bakhonta labanye bonkulunkulu, besuka kimi, ngeva buhlungu nangemehlo abo labukeka akhanuka tithico tabo. Bayawutenyanya kwabona ngalobubi labayawube babentile, nangato tonkhe tintfo tabo letinengekako labatentako. 10Ngulapho-ke bayakungati kahle kutsi mine nginguSimakadze. Akusho kutsi ngangimane ngikhuluma nje, nangitsi ngitakwehlisela letigemegeme etikwabo.
11“ ‘Naku lokushiwo yiNkhosi Simakadze, itsi: Yetfwalani tandla etinhloko, nishaye ngetinyawo phansi nikhale, nimemete, nitsi: “Maye!” ngenca yato tonkhe letento letimbi tendlu yaka-Israyeli; nyalo sebatawubulawa ngenkemba, nangendlala, nangesifo lesibulalanako. 12Lowo lokhashane kakhulu uyawubulawa sifo lesibulalanako, lowo losedvutane abulawe ngenkemba, kutsi lowo lophunyulile wasala, abulawe yindlala. Ngiyakulufeza kanjalo-ke lulaka lwami etikwabo. 13
Jer. 2:20
Ngulapho-ke bayawungati kahle kutsi mine nginguSimakadze, bantfu babo nase balele lunja emkhatsini wetithico tabo, batungelete emalati abo kuwo onkhe emagcuma laphakeme, nakuto tonkhe ticongo tetintsaba, nangaphansi kwato tonkhe tihlahla letendlala emagala ato, nangaphansi kwawo onkhe ema-okhi lanemacembe lacebetelako, tindzawo lapho bebentela khona iminikelo yemphepho lenuka kamnandzi kuto tonkhe tithico tabo. 14
Ngiyakwelula sandla sami etikwabo, ngente lelive labo lisale likhala libhungane, kusukela ehlane kuze kuyewufika eDibla,“Dibla” nome “Ribla” kuyo yonkhe indzawo lapho bahlala khona. Ngulapho-ke bayawukwati khona kutsi mine nginguSimakadze.’ ”


text:
Namuhla lama Tswana angahlukaniseka ngekutiphatsa kwendzawo lokuningi (noma kuyintfo emtsetfweni wase Botswana noma eNingizimu Afrika) etigodzinitetikhulu, lapho linani labo lihluka kusuka enkhulungwaneni kuya ekhulwini lwetinkhulungwane, lelenkkhulu kufaka tive letisiphohlongo tase Botswana.
Ngasinye sinaka tindzaba taso ngaphansi kwesikhulu (kgosi), kepha kukhona tintfo letinkhulu letehlukene phakatsi kwetive eBotswana nase Ningizimu Afrika. Lama Tswana lase Ningizimu Afrika muva awele ngaphansi kwendzawo yemakhaya eBophuthatswana Bantustan.
Ngasinye sive sinendzawo yaso neligama, lentfo yesibili leyatsatfwa esikhulwini saphambilini noma lowacala sicumbi sebaholi, ngalesinye sikhatsi kusuka kulomndeni wasebukhosini, lendzawo yelidolobha yakucala, noma intfo yemlandvo. Ngasinye sive sinemvelaphi lehlangene, lokuchaza kutsi emalunga essive sinye angahluka kunalamanye ngemasiko nelulwimi.
Loku kunakeka kakhulu lapho khona bantfu bangenela esiveni lesicolela kusala sihlukile, siphindze sisebentise lokwehluka njengentfo letsite. Tive tema Tswana atisito, futsi atizange, tivalwe, ngemalunga lahlangene. Tihlangene ngekutsi bantfu bangaba ngemalunga ngekutalwa, kubamba, kucinisa noma kunikela ngekungenela. Emalunga angacoshwa sikhulu, noma atihambele ngekutikhetsela kuyohlanganyela nalesinye sive.
Namuhla, emaTswana lamaningi emadolobheni kufana nase Goli akavami kuhlanganyela nanoma ngusiphi sive, noma onkhe angabona inhlangano yetithixo bese ayamukela budlelwane kulabanye labanaleyo nkhololelo. Inchubo lefanako yekubambisana kuloko lapho letive tiyakhiwa, ngetikali letinkhulu, kwakhiwe lolokuyi Botswana namuhla.
Emacembu ayo aletfwa ndzawonye abamunye njengemphumela wekungenela kwemakholonisi lokwenta le Bechuanaland levikelekile kutsi muva itfole inkhululeko njenge Botswana.
Kuzanywa kwe Tswana ngesincephetelo ku Ningizimu Afrika kwakha kuhlangahlangana lokuningi benchubo lokuhambisana nahulumende welubandlululo kwakhiwa kwe Bpphuthatswana Bantustan, intfo lebeseyibekwe ngaphansi kwe lubandlululo-labanikwa. Letikhulu temaTswana letabonwa yindlela yelubandlululo tachubeka kucela letigaba kanye nemalungelo ekuhola bantfu bato.
Sithixo, intfo yesilwane, sitjalo noma tintfo letinye, kusukela kadzeni kwakuyintfo lebalulekile yemmango wema Tswana. Ngamunye umuntfu lotihlanganisa nesithixo, nabobonkhe labo labahlangene nalesithixo kutsiwa bahlobene ngekutalwa kwabo, bavame kutsatsa letithixo tabo babe babo, netabo babe babo babe.
Bantfu besithixo sinye bavame kutsi bangatfola ngebudlelwane babo nalabanye. Kuhlangana ngwekwesithixo sekwajuba kadzeni kwecela ebulungen besive. Emalunga esive sinye akazange sekahlanganiswe nesithixo sinye, noma abenalabo labahlangene nesithixo ngekubaluleka babe malunga esive sinye.
Kufana nekutsi, emaNgwaketse abehlangene netithixo letehlukene letimashumi lamabili nakubili noma lamalunga esikhulu seticumbi anesithixo sinye. Tinganekwane letiningi temaTswana, letishoko ngekutsi ngasinye sithixo safika njani esigabeni sekutsatfwa. Indlela yekutiphatsa yabhalwa phansi kuletinganekwane, nawehluleka kutibona bekudzinga lolochubekisako atfole umsebenti wekuhlantwa kwentela kuvikela kugula noma emabhadi.Translated by Phindile Malotana


text:
Kobs
Ligama Lemndeni Lelatiwako
Kobs
Ligama Lelinye Lelatiwako
Hardheads (Tinhloko leticinile/letilikhuni)
Ligama Lesayensi
Sciaenidae
Linani
Ingangemamitha lamabili, silinganiso singemasentimitha lamashumi lasikhombisa.
Kutiveta
Timfishi letimise kwendingilizi letindze. Luphiko lolusetulu ligubhile. Lilayini lelingasemaceleni lichazeka kahle futsi ngalesinye sikhatsi linemacabhacabha lamhlophe. Letinye tilwane tinencenye yemtimba lencane. Incumbi yato tisiliva ngelibala noma nsundvu. Ema kobs lanjalo/langanabala anebubendze lobumanyako.
Satiso Setintfo Tonkhe
Umndeni we Sciaenidae ufaka tinhlobo letimashumi lasikhombisa kanye nemacembu lamakhulu lamabili nemashumi lasikhombisa etilwane. Tenta umsindvo ngabochochocho noma umsindvo wemadramu ngaletimphiko tato umatibhukusha. Letincane tibanemaphiko ekucala lamakhulu ngemuva noma ngetulu. Letiyaluka ngetulu kwemanti titfolwa etindzaweni letinesihlabatsi kanye nasemifuleni levulekile. Tisakake emifuleni levulekile/elwandle.
Kudla Kwato
Tidla timfishi letincane kanye netilwane letite umgogodla letindanda ngetulu kwemanti.
Kusakata
Tivela ngetinhlobo tonkhe tekushisa/tekubandza kanye nasetindzaweni letishisako letinelwandle mhlaba wonkhe kanye nasemantini laneluswayi lamasha.
Tilwane Letatiwako
Daga kob - Argyrosomus japonicus
Kob - Argyrosomus hololepidotus
Slender baardman - Umbrina ronchus


text:
IJohannesburg
iJohannesburg lephindze yatiwe ngekutsi iJozi, iJoburg, eJoni, eGoli kumbe eJoeys, lebhalwa pheceleti njenge JHB, lidholobhakati lase Ningizimu Afrika. iJohannesburg iphindze ibe inhloko dholobha yesifundza se Gauteng, kantsi inotse kutengca tonke tifundza tase Ningizimu Afrika kanye nemadholobhakati asentasi nelivekati lase Afrika.[1] [2]lelidholobha liphindze libe ngilo lelikhulukati lelingakakhiwa eceleni nemfula kumbe lwandle.[3] . Imibani yelitulu ivamile kakhulu kushaya edholobheni lase Johannesburg. La kulelidholobha kuphindze kutfolakale inkantolo yesishayamtsetfo welive lase Ningizimu Afrika, lena ke inkantolo lenkulukati eveni lephindze ibe nelivi lekugcina etindzabeni temtsetfo welive. Igolide ne dayimane iyagutfwa etimayini takhona eJozi kantsi tintsaba takhona tinotsile ngawo lamatje eligugu.
i Johannesburg inetikhumulo temoya letibili letisentjetiswa tindiza kantsi lenkulukati iphindze ibe matasa e Afrika mpuma yonke iO.R. Tambo International Airport, kantsi yesibili kuba i Lanseria International Airport letfolakala enshonalanga neliJozi, kantsi naso lesikhumulo siyakhona kubamba umtsamo lomkhulu wetindiza kodvwa usetjentiselwa tindiza letincane.
Ngekwetibalo temphakatsi tango 2007, tibalo tebantfu labatfolakala e Johannesburg betibalelwa ku 5,926,668 sekutsi bantfu labatfolakala emaphetselweni eJozi babe ngu 7,151,447.[4] iJohannesburg ifaka phakatsi i Soweto, lekulilokishi lelikhulukati emhlabeni kantsi lelilokishi licale kuba yincenye ye Jozi kusukela eminyakeni yangabo 1990.


text:
Aardwolf
Ngci
Libito
Ngci (aardwolf) [Proteles cristata]
Lelibito lelitsi Ngci lisho silwane lesinemandla emhlabeni futsi luhla lwaso libukeka nje lwenja kanye nalekudlako kuyafana nekwetinja, letikugubhako noma letikutfola emhlabatsini.
Kubukeka kwaso
Ngci unemubala lomtfubi na nsundvu lobuvalewe boya lobunemibala leyehleka lemnyama, nemsila wakhe loneboya locinile,lonalokumnyama uphindze ube mudze, uyahhwebha,nemabala lamtfuphi langemalayini ngemuva, laphakamako uma Ngci afikelwa kwesaba noma atfuswa. Ngci uma kumakhulu lamane (40) kuya kumakhulu lasihlanu (50) emasentimitha kusuka emahlombe bese nemsila ululeke ngemashumi lamabili kuya kumashumi lamabili nesihlanu (20-25 cm) phindze ngemashumi lasitfupha nesihlanu kuya kumashumi lasiphohlonga emasentimitha (65-80cm) kusuka emphumulweni kuya emsileni bese sisindvo sisemkhatsini we sphohlongo kuya eshumini nakubili ngema kg (8 to 12kg). Imelela Imphisi lencane.
Kudla letikudlako
Leti tilwane letingakajwayeleki letisehlangotsini letimphisi tidla tilwanyana. Tijwayele kudla letilwanyana kakhulu, ematinyo a Ngci, ngaphandle kwalamatinyo abo etinja, anciphile abamancane kangangobe enta bo Ngci bangakhoni kuhlafuna inyama. Ematinyo aNgci lamadze lakhaliphile asesekhule kahle, futsi iwaseebentisa nayitivikela kulentinye tilwane kelendzawo yato. Kudla kwa Ngci kufaka timbili tinhlobo tetilwanyana, yinye yato nguleti letingenawo emandla ngetikhatsi tasebusika, bese bo Ngci bajikela etilwaneni leticishe tifane nabo khona tikhona kucina futsi tiphindze tikhule.
Loku kudla lokukalekile kusho kutsi Ngci ukalelekile futsi angakhona kuhlala lapho kunaletilwanyana totimbili. Ngemahlandla akusihlwa Ngci angatfola kudla noma kuphi kusuka etinkhulungwaneni letingemashumi lamabili kuya ku tinkhulungwane letingemashumi lamatsatfu etilwanyana. Ngekusebentisa tindleba tabo letikhaliphile bo Ngci bayakhona kuva tilwanyana letisemhlabatsini bese phindze basebentisa lolulwimi lwabo lolubambako lolu lulekile kugola letilwanyana. Ngci uyatiwa futsi ngekutsi udla tilwane letinjengemagundvwane, tinyoni letincane, emacandza kanye nemtimba yetilwane lesetifile.
Kwentiwa
Njengoba kwatiwa kutsi Ngci lomdvuna na Lomsikati bahlala bodvwa, banemahloni futsi kulukhuni kubatfola ngaloko ke kulukhuni kutfola noma kwati ngekutsi baphila noma batiphatsa njani, kodvwa ke kuyatiwa kutsi sikhatsi sabo sekuhlangana senteka umnyaka wonkhe. Sikhatsi letisitsatsako ngekhatsi esiswini singangemakhulu layinfica kuya emakhulwini lalishumi emalanga (90-100 days) bese kuphuma babili noma bane boNgci labancne. Uma labaoNgci labancane bayekeliswa kudla kubo make babo labatali bobabili babapha letilwanyana labatitingele.
Kutiphatsa
Bo Ngci bakhutsele ebusuku, batifunela kudla bona bodvwa, bahlanganyela nabahlanganiswa. Ngaletinye tikhatsi babonakala bangababili noma ngemihlambi. Bo Ngci basengakaze bakhulise umndeni wabo njenge Timphisi ngendzaba yendlela labatiphilisa ngayo ngekudla tilwanyana. Njengoba kudla kungaphiwana noma kungaletfwa labahlala khona, bo Ngci kudzinga bahambe bayotifunela kudla ngekwabo. Tindzawo tabo tekuhlalela yimigodzi, kepha tijwayele kusebentisa imigodzi ye Tambane ne Tingungumbane. Bo Ngci bayatsandza kugubha nalapho kute imigodzi khona batentela yabo.
Lapho batfolwa khona
Bangatfolakala etindzaweni taseMphumalanga ne Ntshongalanga yase ningizimu Africa, ngaphandle kwetindzawo letingaseningizimu letidvute nemifula noma lwandle. Leti tilwane letinetimfihlo futsi letingasiyo ingoti tibonakala titsandza nekuncono indzawo lelihlandze, leyomile,lenetibanyana kanye netjani lapho tihlala emigodzini. Ngelucwalingo kutsiwa timbili tindzawo letinaboNgci futsi tehlukene,yinye itfolwa eNingizimu ne Africa bese lenye ichamukela ngemkhatsi weTanzania ngasenyakatfo kuya eningizimu ye Gibhithe. Bo Ngci bavame kutfolwa etjanini kanye nasendzaweni lenetihlahlana nemanyeva eBotswana, Karoo kanye nasesifundzeni sase Ningizimu Koloni.
Luhlolo lolubalulekile
Sisindvo (Wesifazane)
Emashumi lasikhombisa khoma nesikhombisa – Lishumi nakutsatfu khoma nesihlanu
(7,7 -13,5 kg)
Sisindvo ( Wesilisa)
Emashumi lasikhombisa khoma nesikhombisa – lishumi nakutsatfu khoma nesihlanu
(7,7 -13,5 kg)
Budze ( Wesifazane)
Ngemashumi layinfinca emasentimitha (90 cm)
Budze (Wesilisa)
Ngemashumi layinfinca emasentimitha (90 cm)
Sikhatsi sekukhula ngekhatsi esiswini – Gestation Period
Tinyanga letimbili (2 months)
Inombolo Yebantfwana
Ngumabili kuya kulamane ematfole
Order (Kulungisa noma Kucondzisa)
Tilwane letinematinyo
Family (Umndeni)
Hyaenidae- umndeni wetilwane letinematinyo
Breeding – (Kutalanisa noma Kuhlunganisa)
Abamaili kuya kulamane ematfole latalwa ngeNyoni-kuya kuMabasa emva kwekuhlala esiswini sikhatsi lesingaba tinyanga letimbili noma ngetudlwana.
Kuchaza nge Spoor
Ngci unetintwane letisihlanu etinyaweni takhe tangaphambili, kepha lolutwane lolusekucaleni lwakheke ngendlela lephakeme futsi alunalo libala kule spoor, bese uba netintwane letine etinyaweni takhe tangemuva. Letingalo takhe ticijila nawutibuka ngasetulu, kepha nawutibuka ngasemaceleni kwato ticinile ngendlela letakhiwa ngayo futsi tingaba tingaba ngemashumi lamabili emamilimitha ngebudze belikona lato.


text:
Kutalwa kwemntfwana sikhatsi sekujabula emmangweni wema Tsonga. Kuvame kkutsi labadzala besifazane labatihlobo, noma labanye bafati, bebasita bomake labakhulelwe kuletigaba tekugcina tekukhulelwa kwabo nangalokutalwa kwalomntfwana.
Bantfwana labasha labatelwe babonwa ngemitsi bese bahlotjiswa ngetintfo letincane letigatjwako tenhlanhla kanye nemabhengele ebuhlalu. Kuvame kutsi labomake bamunyise labantfwababo tinyanga letimbili tekucala tetimphilo tabo. Batsi labantfwana nasebakhona kuhamba, lomtfwalo wekubaphakamisa uyahleshulelwana emkhatsini wamake nabo sisi labadzala.
Bantfwana bagadzeke kutsi bente imisebenti yasekhaya kusuka esigabeni sabo saphansi. Bantfwana bemantfombatana basita bomake babo ngemisebenti yamihlangemihla, kutfotwa kwetinkhuni, kukhelelwa kwemanti emifuleni ledvutane, ephayiphini noma empompini, kutfwala emagcoma emanti etinhloko tawo. Bafana lesebakhulile belusa tinkhomo, babe bafana labancane belusa timbuti.
Etincenyeni letiningi te Transvaal lendzala kwatfolwa ngemuva kwekusoka. Bafana nema ntfombatana asoka ngemacembu lahlukene futsi, ngemuva kwekwentiwa kwemcimbi lobubekiwe, ngabe bebavunyelwa kushada.Translated by Phindile Malotana


text:
Eland
Ligama
Eland (Taurotragus oryx)
Kutiveta Kwato
Ema Eland esilisa angakhula abenebudze lobufika emahlombe ngema metre langu 1,7 bese sisindvo sibangemakhulu layimfica ema kg. Ngesimanga semtimba wayo lomkhulu, ema Eland enta ngekushesha bese tinkhabi letinkhulu tizuba ngetulu kwefenisi. Tineliguludla lelincane ngasemahlombe nesicunjana setinwele. Timphondvo tawo letisindzako tayomibili lemilili tibheke emuva bese budze bato limetre linye futsi labhalwa phansi. Ema eland esifazane mancanyana, akala emakg lasisindvo lesimakhulu lamane nemashumi lasihlanu. Lamadvuna anelibala letinwele letimnyama ngasesimongweni lelivala sikhumba. Sifazane kanye neSilisa sinetikhumba letilibala lelinsundvu lohhwabile. Aphindze abe nemigca lemihlophe lophelako lobheka phansi ngaseceleni kwetimbambo nenyonga, lokukuchaza iEland.
Kudla Kwayo
Le Eland iyadla, ihlanganisa titselo letiningi. Ingaphila sikhatsi lesidze ngaphandle kwemanti, kepha itsembela etitselweni te Tsamas ne Gemsbok Cucumbers kuhlanganisa sikhala semantic.
Kwentiwa
Noma le Eland ite sikhatsi sekuhlangana, la Ningizimu Afrika kubhaliwe kutsi kunetinyanga lapho itala khona ematfole lamanengi. Litfole linye litalwa ngumake walo emuva kwetinyanga letiyimfica. Ematfole angagijima nemhlambi alicedvwa kutalwa.
Indzawo Yekuhlala
Tindzawo tekuhlala kubasemkhatsini welihlandze, indzawo lenetjani, kuya emahlatsini lamancane langase north we Orange river, kuya emahlatsini lalula lase KwaZulu – Natal. Le Eland silwane lesiphitsitelako kanye netihlahla letihlangene letibutsa kushisa lobuphuma emimoyeni yasebusuku leletsa emandla noma kuphila kulenyamatane lehlala etindzaweni letinemanti lamancane.
Lapho Titfolakala Khona
Ema Eland angabonakala kuma game reserves lala Ningizimu Afrika. Etindzaweni lapho betivama kuyaluka khona tasuswa, tiphindze tetfulwa ngemphumelelo lenhle.
Tilwane Letitingela Letinye
Ema Eland lamadzala atingelwa ngemabhubesi nema hyena lanemabala bese lalamancane ema eland avame kubambeka kuleto tilwane letifaka ekhatsi Tingwe, Cheetahs kanye neTinja tesiganga.


text:
221Joshuwa wase ubita emaRubeni, nemaGadi, nencenye yesive sakaManase, 2
Dut. 3:18
Josh. 1:12
wakhuluma kuwo, watsi: “Nikwente konkhe loko Mosi, inceku yaNkulunkulu, latsi nibokwenta, nami ningilalele kuko konkhe lebengitsi kwenteni. 3Sesikhatsi lesidze manje, kuze kube ngulamuhla, anizange nibalahle bomnakenu, kodvwa nikwente konkhe loko Simakadze Nkulunkulu wenu lanitfume kutsi nikwente. 4
Dut. 3:12
Josh. 13:8
Manje Simakadze Nkulunkulu wenu sewunike labanakenu kuphumula, njengobe etsembisa, ncandzekani nibuyele emakhaya enu eveni lenabelwa lona nguMosi, inceku yaSimakadze, ngesheya kweJordane. 5
13:4
Kodvwa nibocaphelisisa kutsi niyayigcina imiyalo nemtsetfo Mosi, inceku yaSimakadze, laninika yona: kutsandza Simakadze Nkulunkulu wenu, nekuhamba kuto tonkhe tindlela takhe, nekulalela imiyalo yakhe, nekunamatsela kuye, kanye nekumkhonta ngenhlitiyo yenu yonkhe nangemphefumulo wenu wonkhe.”
6Ngako Joshuwa wababusisa, wase uyabahambisa, babuyela emakhaya abo.
7
18:7
Lencenye yesive sakaManase Mosi abeyabele live laseBhashani, kwase kutsi lena lenye incenye yona wayabela live ngasenshonalanga kweJordane kanye nabomnakabo. Watsi kube Joshuwa ababuyisele ekhaya, wababusisa, 8
1 Sam. 30:24
watsi: “Ncandzekani nibuyele emakhaya enu nayo yonkhe lengcebo yenu lenyenti: imihlambi yetifuyo, nesiliva, negolide, nelitfusi, nensimbi kanye netimphahla letinyenti kakhulu. Nibofike nehlukaniselane nabomnakenu leyo mphango leniyitfole etitseni tenu.”
9Ngako sive sakaRubeni, nesakaGadi, nencenye yesive sakaManase tashiya ema-Israyeli eShilo eKhenani, tabuyela eGileyadi, eveni lato, letatilitfole ngekwemyalo waSimakadze ngaMosi.
10Tatsi kube tifike eGelilothi esifundzeni lesisedvute neJordane eveni laseKhenani, lesive sakaRubeni, nesakaGadi kanye nencenye yesive sakaManase takha lilati lelikhulu eceleni kweJordane. 11Atsi kube lamanye ema-Israyeli eve kutsi setakhe lilati eGelilothi emnyeleni weKhenani esifundzeni lesisedvute neJordane eveni lelilesive sema-Israyeli, 12sonkhe sive sema-Israyeli sahlangana ndzawonye eShilo, sayakulwa nato.
13
Ema-Israyeli atfumela Finehasi, umsa wa-Eleyazare, umphristi, eveni lakaGileyadi esiveni sakaRubeni, nesakaGadi, nencenye yesive sakaManase. 14Bamtfuma wahamba nemadvodza lalishumi lahloniphekile, yaba yinye kuleso nakuleso sive etiveni taka-Israyeli, nguleyo naleyo ndvodza iyinhloko yesive sema-Israyeli, lusendvo ngelusendvo.
15Lamadvodza efika eGileyadi, esiveni sakaRubeni, nesakaGadi kanye nasencenyeni yesive sakaManase, akhuluma atsi: 16“Sonkhe sive saSimakadze sitsi: ‘Niyenteleni lentfo lembi kangaka kuNkulunkulu wema-Israyeli? Nimshiyeleni Simakadze namhlubuka lamuhla ngekutakhela lilati? 17
Dut. 4:3
Asizange senele yini lesono lesasenta lena ePheyori? Kuze kube ngulamuhla seloku sisengakatihlambululi kuleso sono, ngisho nome sijeziso lesasikufa sehlela kuleso sive saSimakadze! 18Manje senimshiyile yini Simakadze?
“ ‘Lamuhla nanihlubuka Simakadze, kusasa utasitfukutselela sonkhe lesive sema-Israyeli. 19Nangabe lelive lenilidlile lingcolile, yewelani nite ngalapha eveni laSimakadze, lapho kume khona lithende laSimakadze, nehlukaniselane natsi lelive. Kodvwa ningacali nihlubuke Simakadze nome tsine ngekutakhela lelinye lilati, ngaphandle kwalelilati laSimakadze Nkulunkulu wetfu. 20
1 Khr. 2:7
Khumbulani Akhani, umsa waZera, lowatsatsa tintfo lebekungakafaneli kutsi atitsatse; lulaka alusehlelanga sonkhe yini sive? Akuzange kufe yena yedvwa ngaleso sono sakhe.’ ”
21Sive sakaRubeni, nesakaGadi, nencenye yesive sakaManase taphendvula baholi betive tema-Israyeli, tatsi: 22“Somandla, Nkulunkulu, Simakadze! Somandla, Nkulunkulu, Simakadze! Yena uyati! Na-Israyeli kufanele ati! Nangabe loku bekukuhlubuka nekungalaleli Simakadze, ningacali nisishiye siphila lamuhla. 23Nangabe sitakhele lilati letfu kutsi sitewuhlubuka Simakadze, bese sinikela ngeminikelo yekushiswa neyalokutinhlavu nome sente nemihlatjelo yekuthula kulo, shangatsi Simakadze matfupha angasibeka licala.
24“Cha! Loku sikwentiswe kwesaba kutsi ngalelinye lilanga titukulwane tenu tingahle tikhulume kuleti tetfu, titsi: ‘Ninabudlelwane buni naSimakadze, Nkulunkulu wema-Israyeli? 25Simakadze wente iJordane yaba ngumnyele emkhatsini wetfu nani, nine tive takaRubeni nesakaGadi! Aninasabelo kuSimakadze!’ Ngako titukulwane tenu tingahle tente leti tetfu tikuyekele kwesaba Simakadze.
26“Kungako nje sitsite: ‘Asitilungiselele sakhe lilati, kodvwa lingabi lemnikelo wekushiswa nemhlatjelo,’ 27
Josh. 24:27
kodvwa esikhundleni saloko lifanele libe bufakazi emkhatsini wetfu nani nasetitukulwaneni tetfu letiyawulandzela, kutsi Simakadze siyawumkhonta endzaweni yakhe lengcwele ngeminikelo yetfu yekushiswa, nangemihlatjelo, nangeminikelo yekuthula. Loko kuyakwenta kutsi kusasa titukulwane tenu tingabi nawo emandla ekutsi tikhulume kuleti tetfu, titsi: ‘Aninasabelo kuSimakadze.’
28“Tsine-ke satsi: ‘Nangabe bangake bakusho loko kitsi nome etitukulwaneni tetfu, siyawubaphendvula sitsi: “Bukani la, nasi sifanekiso selilati laSimakadze, lesakhiwa bobabe betfu, hhayi kutsi libe lekushisela iminikelo nemihlatjelo, kodvwa libe lebufakazi emkhatsini wetfu nani.” ’
29“Akube khashane natsi kuhlubuka Simakadze nekumshiya lamuhla ngekwakha lilati leminikelo yekushiswa, neminikelo yalokutinhlavu, nemihlatjelo, ngaphandle kwelilati laSimakadze Nkulunkulu wetfu lelime embikwelithende lakhe.”
30Watsi kube Finehasi, umphristi, nebaholi besive, tinhloko telusendvo ngelusendvo ka-Israyeli, beve loko lokwakukhulunywe sive sakaRubeni, nesakaGadi, nencenye yesive sakaManase, bajabula kakhulu. 31Finehasi, umsa wa-Eleyazare, umphristi, wakhuluma esiveni sakaRubeni, nesakaGadi, nesakaManase, watsi: “Lamuhla sesiyati kutsi Simakadze unatsi, ngobe kute lapha lenikwentile lokukhombisa kungetsembeki kwenu kuSimakadze ngalendzaba. Ema-Israyeli seniwasindzisile esandleni saSimakadze.”
32Ngako Finehasi, umsa wa-Eleyazare, umphristi, nebaholi batsi kube bacedze umhlangano wabo nemaRubeni, nemaGadi, eveni lakaGileyadi, bancandzeka babuyela eKhenani, bafike babika kuma-Israyeli. 33Ajabula kakhulu nakeva lombiko, advumisa Nkulunkulu. Akazange aphindze akhulume ngekuyawubahlasela afike abhubhise live lekwakuhlala kulo sive sakaRubeni nesakaGadi.
34Sive sakaRubeni nesakaGadi tetsa lelilati libito tatsi: “NguFakazi emkhatsini wetfu kutsi Simakadze unguNkulunkulu.”


text:
121Simakadze watfumela Nathani kuDavide. Watsi kube efike kuye, wakhuluma watsi: “Edolobheni lelitsite kwakunemadvodza lamabili, lenye yayinjingile, kantsi lena lenye yona yayiphuyile. 2Lena leyayinjingile yayinemihlambi lemikhulu yetimvu netinkhomo, 3kodvwa lena lephuyile yayingenalutfo ngaphandle kwelizinyane linye lelisikati leyayilitsengile. Yalikhulisa, lakhula kanye nebantfwabayo. Yayilondla ngisho nangekudla kwayo, ilinatsise nemanti endzebeni yayo, yayize iligone lilale emikhonweni yayo. Lalifanana nendvodzakati yayo kuyo.
4“Ngalelinye lilanga kwefika sihambi kulena lenjingile, kodvwa lenjinga yala kutsatsa lenye yetimvu tayo nome etinkhomeni tayo itewulungisa kudla kwalesihambi lesasiyifikele. Esikhundleni saloko yatsatsa lelizinyane lemvu lelisikati lelalilalendvodza lephuyile, yalungisela lesivakashi lesasifike lapha kayo.”
5Davide watfukutsela wabila, atfukutselela lendvodza, waze wakhuluma kuNathani watsi: “Ngifunga kuphila kwaSimakadze, ngitsi, lomuntfu lowente intfo lenjena kufanele afe nekufa! 6
Kufanele akhokhe lelizinyane lalomuntfu seliphindvwe kane, ngobe wente intfo lembi, wayenta ngesibhuku.”
7
Nathani wakhuluma kuDavide, watsi: “Lowo muntfu nguwe, nkhosi! Naku-ke Simakadze Nkulunkulu wema-Israyeli lakushoko, utsi: ‘Ngakugcoba kutsi ube yinkhosi yema-Israyeli, ngakukhulula esandleni saSawula. 8Ngakupha indlu yenkhosi yakho kanye nebafati benkhosi yakho kutsi babe bakho. Ngakupha indlu yaka-Israyeli neyakaJuda. Kube konkhe loku bekukuncane kakhulu kuwe, ngabe ngikwengetele ngakunika lokunye ngetulu. 9
Uledzeleleleni livi laSimakadze ngekwenta lokubi emehlweni akhe? Ubulele Uriya, umHethi, ngenkemba, wabe sewutsatsa umkakhe wamenta umkakho. Umbulele ngenkemba yema-Amoni. 10Ngako-ke inkemba ingeke iphindze isuke endlini yakho, ngobe wedzelele mine ngekutsatsa umka-Uriya, umHethi, umente umkakho.’
11
2 Sam. 13:1
15:1
16:22
18:9
1 Khos. 1:5
“Naku-ke lokushiwo nguSimakadze, utsi: ‘Ngitakwehlisela inhlekelele letawuvela emndenini wakho. Ngitawutsatsa bafati bakho ubuka, ngibanike lowo lohlobene nawe, alale nabo emini kubuka wonkhe umuntfu. 12Wena loku ukwentele emasitseleni, kodvwa mine loko ngitakwenta emini kala bha, sonkhe sive sema-Israyeli sibuka.’ ”
13
Davide wakhuluma kuNathani, watsi: “Ngonile kuSimakadze.”
Nathani waphendvula watsi: “Simakadze sewusisusile sono sakho. Ungeke usafa. 14
Kodvwa njengobe sewente loku, wenta kutsi titsa taSimakadze tingamhloniphi, lendvodzana yakho letawutalwa itakufa.” 15Nathani wahamba waya ekhaya kakhe.
Simakadze washaya lomntfwana waDavide, labemtele kumka-Uriya, ngesifo, wagula. 16Davide wancengela lomntfwanakhe kuNkulunkulu. Wazila, wangena endlini yakhe, walala phansi emhlabatsini busuku ngebusuku. 17Baholi bendlu yakhe bema eceleni kwakhe bentela kumvusa, kodvwa wala, akazange adle kanye nabo.
18Kwatsi ngelilanga lesikhombisa lomntfwanakhe wafa. Tinceku taDavide tesaba kumtjela kutsi umntfwana sewufile, ngobe taticabanga titsi: “Ngesikhatsi lomntfwana asaphila, sakhuluma kuDavide, akazange asilalele. Pho, singamtjela kanjani kutsi lomntfwana sewufile? Angahle ente intfo lebuhlungu.”
19Davide wabona kutsi kukhona tinceku takhe letatikuhleba, wavele wabona kutsi lomntfwana sewufile. Wabuta watsi: “Lomntfwana sewufile yini?”
Tavuma tatsi: “Yebo, sewufile.”
20Davide wasukuma phansi. Watsi kube ageze, agcobise, antjintje netimphahla takhe, wahamba waya endlini yaSimakadze, wafike wamkhonta. Wabe sewuya endlini yakhe, wabacela kutsi bamnike kudla, wadla.
21Tinceku takhe tambuta tatsi: “Ukwentelani loku? Ngesikhatsi lomntfwana asaphila, wazila, wakhala, kodvwa nyalo, njengobe lomntfwana asafile, usukume wadla!”
22Watiphendvula watsi: “Ngesikhatsi lomntfwana asaphila, ngazila ngakhala. Ngangicabanga ngitsi: ‘Ngubani lowatiko? Mhlawumbe Simakadze angahle abe nemusa kimi aphilise lomntfwana.’ 23Kodvwa nyalo njengobe asafile, sengingatsi ngizileleni? Ngingaphindze ngimbuyise yini? Mine ngitakuya kuye, kodvwa yena angeke ancandzeke ete kimi.”
24
22:9
Mat. 1:6
Davide wase udvudvuta umkakhe Bhatisheba, wahamba wayawulala naBhatisheba; watala indvodzana, labayetsa libito batsi nguSolomoni. Simakadze wamtsandza; 25kwatsi ngobe Simakadze amtsandza, watfumela livi ngaNathani, umphrofethi, kutsi etsiwe libito kutsiwe nguJedidiya.Jedidiya usho “kutsandvwa nguSimakadze”
26
1 Khr. 20:1
Ngaleso sikhatsi Jowabe abesachubeka kulwa neRabha yema-Amoni, abesatfumbe inqaba yebukhosi.Lamanye emahumusho atsi “abesatalitfumba lelo dolobha lebukhosi” 27Jowabe wabe sewutfumela titfunywa kuDavide, watsi: “Sengilwe neRabha, ngatfumba lendzawo labakha kuyo emanti. 28Hlanganisa lamanye emabutfo uvimbetele lelidolobha, bese uyalitfumba. Ngaphandle kwaloko mine ngitalitfumba lelidolobha, bese letsiwa libito ngami.”
29Ngako Davide wahlanganisa onkhe emabutfo, wase uya eRabha; wafike wayihlasela, wayitfumba. 30Watsatsa umchele lowawusenhloko yalenkhosiNome “kuMilkhomi” lokusho Moloki, sithico sema-Amoni yema-Amoni, sisindvo segolide yawo lesasingemakhilogremu labengaba ngema-34,“emakhilogremu labengaba ngema-34” nome “lithalenta” wawunematje laligugu; wafakwa enhloko yaDavide. Watsatsa imphango lenyenti kabi kulelo dolobha, 31nalabantfu bebalapho wabakhipha wabafaka emsebentini lababewenta ngemasaha, nangemapiki ensimbi, nangemazembe, wabafolomisa netitini.Lomusho awukhanyi kahle ngesiHebheru Konkhe loku wakwenta kuwo onkhe emadolobha ema-Amoni. Davide nawo onkhe emabutfo akhe base bayancandzeka babuyela eJerusalema.


text:
211
Jesu abebukela tinjinga tibeka iminikelo ebhokisini leminikelo yelithempeli, 2wase ubona umfelokati labephuye kakhulu lowanikela ngetinhlavu temali letimbili letenta lisenti. 3Wase utsi: “Nginitjela kutsi lomfelokati lophuyile unikele kakhulu kunabo bonkhe labanikele, 4ngobe laba labanye banikele ngalokusele ebunjingeni babo; kodvwa yena, njengobe aphuyile nje, unikele ngako konkhe labengahle aphile ngako.”
5Labanye bebakhuluma ngelithempeli, nebuhle balo nangekuhlotjiswa kwalo ngematje lamahle, nangaletinye tintfo letatinikelwa kuNkulunkulu; Jesu watsi: 6
Mik. 3:12
Luk. 19:43
“Niyakubona konkhe loku, sikhatsi siyeta lapho kuyawubate litje leliyawusala lihleti etikwalelinye; onkhe ayawudzilitelwa phansi.”
7Babuta batsi: “Mfundzisi, kuyakwenteka nini loko? Siyini sibonakaliso lesiyawubona ngaso kutsi sengiso sikhatsi sekwenteka kwaletintfo?”
8Jesu watsi: “Caphelani, ningedukiswa. Kuyawufika bantfu labanyenti egameni lami, batsi: ‘Nginguye!’ batsi: ‘Sikhatsi sesifikile!’ Kodvwa ningabalandzeli! 9Ningesabi naniva ngetimphi nengucuko, ngobe letintfo kufanele tenteke kucala, kodvwa atisho kutsi siphetfo sesifikile.”
10Wachubeka watsi: “Sive siyawuvukela lesinye, umbuso uvukele lomunye. 11Kuyawuba nekutamatama kwemhlaba lokwesabekako lokunyenti, kuvame indlala netifo letingelapheki naletitsatselwanako etindzaweni letinyenti, kube netesabekiso netibonakaliso letikhulu letivela esibhakabhakeni.
12
Joh. 15:19
16:2
Imis. 4:3
5:18
12:1
16:22
Semb. 2:10
“Noko, ngembili kwako konkhe loku niyawutingelwa, niboshwe niletfwe emasinagogeni, nibekwe emacala bese nifakwa emajele; niyawuletfwa embikwemakhosi nebabusi ngenca yelibito lami. 13Lelo kuyawuba litfuba lenu lekufakaza ngaleliVangeli. 14
Timiseleni etinhlitiyweni nasetingcondvweni tenu, ngekutsi ningatihluphi ngekucabanga kutsi niyawutivikela kanjani; 15ngobe phela ngiyawuninika emavi nekuhlakanipha lekuyawubate nome sinye setitsa tenu lesiyawuba nemandla ekumelana nekuphikisana nani. 16Niyawunikelwa ngisho nabatali benu, nabomnakenu, netihlobo tenu, nebangani benu; labanye benu bayawubulawa nekubulawa. 17Wonkhe umuntfu uyawunitondza ngenca yelibito lami. 18Kodvwa kute nome lunye nje lunwele loluyawulahleka etinhloko tenu. 19
Ciniselani ngekubeketela kwenu, niyawutisindzisa ngaloko.”
20“Nanibona iJerusalema itungeletwe timphi, nibovele nati kutsi seyitawubhidlitwa. 21Labo labaseJudiya babalekele etintsabeni, kutsi labo labakulelo dolobha babaleke, bese kutsi labo labasetigangeni bangabe basangena kulelo dolobha. 22
Phela lamalanga ngesijeziso, newekugcwaliseka kwako konkhe lokushiwo ngimiBhalo.
23“Maye kulabo labayawube bakhulelwe, nakulabo labayakube bamunyisa tinswane kulawo malanga! Kuyakufika lusizi lolukhulu kulelive, nentfukutselo yaNkulunkulu iyakulwa nalesive; 24
Rom. 11:25
Semb. 11:2
bayawubulawa ngenkemba, batsatfwe bentiwe babe titfunjwa etiveni tonkhe; nebetive bayakuyigcobagcoba iJerusalema, kuze kugcwaliseke sikhatsi sabo.”
25
34:4
Hez. 32:7
Jow. 2:10,31
3:15
Imis. 2:20
Semb. 6:12
“Kuyawuba netibonakaliso elangeni, nasenyangeni, nasetinkhanyetini; emhlabeni tonkhe tive tiyawufikelwa kudzidzeka nekudzangala, tesabe kudvungutela nekudvuma kwelwandle nemagagasi alo, 26bantfu bayawucaleka babe nesiyeti ngenca yekwesaba loko labayawube babheke kutsi kwenteke emhlabeni wonkhe; ngobe emandla emkhatsi ayawutanyatanyiswa. 27
Mat. 26:64
Imis. 1:11
1 Thes. 4:16
Semb. 1:7
Kusenjalo iNdvodzana yeMuntfu iyawubonakala, ita ngelifu ngemandla lamakhulu neludvumo. 28Nakucala kwenteka letintfo, sukumani niphakamise tinhloko tenu, ngobe insindziso yenu iyawube seyisedvutane.”
29Jesu wabatjela lomfanekiso watsi: “Khumbulani sihlahla semkhiwa naletinye tihlahla; 30nasenibona kuhluma emagala aba luhlata nivele nati kutsi lihlobo seliyetfwasa. 31Ngalokufanako-ke, nanibona letintfo tenteka, nibokwati kutsi umbuso waNkulunkulu sewutawufika. 32Impela ngiyanitjela ngitsi: Tonkhe letintfo tiyakwenteka singakapheli lesitukulwane salamuhla. 33
Luk. 16:17
Lizulu nemhlaba kuyawushabalala, kodvwa emavi ami ngeke endlule.”
34“Ticaphelisiseni! Ningatifaki kakhulu emadzilini nasekunatseni lokudzakanako, nasekunakeni tintfo talomhlaba, funa lelo langa linitume; 35ngobe liyawufika njengasochaka kubantfu bonkhe emhlabeni wonkhe. 36Lindzani nithandaze onkhe emalanga, khona nitawuba nemandla ekuphunyula kuletintfo letitakwenteka nitekwati kuma embikweNdvodzana yeMuntfu.”
37
Emini Jesu abefundzisa ethempelini, bese kutsi ebusuku ayewukhosela eNtsabeni Yemincumo. 38Bonkhe bantfu babevukela ethempelini bayewumlalela nakakhuluma.


text:
iKwarrielaagte lese sifundzeni sase Mpumalanga eNingizimu Afrika sigodzi se sikhulu sema Ntwana leyasitsenga kulomunye umpulazi lomhlophe ekucalendi kwandvulo, indzawo lefundzelwe kwakhiwa iKwarrielaagte, kufana nesintfu, indlela yetingubo tekwembatfwa kanye nemalungiselelo emisebenti yesandla endzawo yabo, levela njengentfo yemumango lonetigaba letiningi kusuka phansi kuya etulu.
Linye lilunga lalelicembu linesicu lesinemtsetfo nesikhundla, ngekuya kwendalo kanye nemtsetfo wemumango kuyo lendzawo lenema ayisi lacinile, leshukunyiswa ngumlandvo, kunyakata kwemimango nemasiko. Kugulwa kwemasiko phakatsi kwema Ntwana nema Pedi Sibonelo ngekufanana kwetingubo tekwembatsa (besifazane kumacembu omabili bagcoka tingubo letindze-temamishini letetfulwa njengencenye yetingubo tesintfu), umtsetfo, umsebenti, indzawo lefundzelelwe kwakhiwa (omabili lamacembu ahlala esintfwini se Sotho lese Nyakatfo) nelulwimi.
Lama Ndebele aphindze atiwe kutsi ahlephulelana nema Ntwana budlelwane, acindzetela ngekutsi bashadane, kwenta imisebenti yekusoka kanye nekufana ngemihlobiso yebesifazane, kufana nemabhengeli asetintsanyeni ebuhlalu lagcokwa besifazane bemacembu omabili. Onkhe lamacembu lamatsatfu abuka litiko lelicinile ngemtsetfo webulili phindze kushiyane ngemnotfo webukhaya kwentela kuphila.
Njengalama Ndebele nema Pedi ase Transvaal, ngekuphela kwemnayaka wandvulo welishumi nemfica Ntwana abhekana nekuheshwa kanye nendlela yekuhamba ngekusebenta lokwentela kuvala umtsetfo wemnotfo. Letitimo temlandvo tagcizelela kuticu letimile kanye nemasiko kwentela kugcina indlela yekuphila lebeyakhiwa.
Leligama lelitsi Ntwana (‘nhloko-lelukhuni’ noma lichawe’) lingahle kube lisuka kulomunye lolichawe lowasusa-kuhlukana kwemacembu kusuka kuBamgangwato. Kahlekahle, munye webantfwana betikhulu waphula sifungo lesimayelana nenyama yesilwane lesidvuna. Wavele wasuswa emmangweni wahanjiswa nesicumbi semasotja ekupheleni kwemnyaka wa 1780 wayosungula licembu lemaNtwana.
Namuhla lelicembu lihlala endzaweni yeMoutse, eningizimu ye Groblersdal esifundzeni sase Mpumalanga. Nomanje lamaNtwana akha liningi laletindlu eMoutse, lendzawo iphindze inebahlali bemaPedi, emaSwati, beSotho kanye nemmango wemaNdebele. Kute kube ngumnyaka wa 1986 lemimango leyehlukene isaphila ngekuthula, ngekuhlephulelana tindlela temazinga lamakhulu, kushintshiselana ngekufana kwemasiko kanye nekushadana.
Lona moya wavalwa ngemnyaka wa 1986 ngekufaka lokuphocelelwa kwe Moutse kundzawo lebeyimakhaya aKwaNdebele. lemaNtwana akavumanga kuhlaliswa; njengemumango munye wepolitiki longatsandzi ingucuko waba nekulwa/nemsindvo, lendzawo lese Dennilton nase Kwarrielaagte yaba yindzawo yekulwela khona, hhayi phakatsi emkhatsini walabakwatiko kanye nemasotja langasiwo-ahulumende, kepha emkhatsini wabomakhelwane kanjalo nemindeni.
Noma, emkhatsini walo kwabanemsindvo noma kudvungana, imihambo yemaNtwana lamaningi yachubeka, kakhulu emkhatsini walabobesifazane. Ngekungabikhona kwebayeni babo – leliningi labo belisebenta njengetihambi – bebaphocelelwa kugcina umnotfo wasemakhaya babe bachubeka ngetindzima tabo tesintfu njengebafati phindze bakkhulelwe ngebantfwababo.Translated by Phindile Malotana


text:
31Wakhuluma kimi, watsi: “Ndvodzana yemuntfu, dlani loko lokusembikwakho, dlani lencwadzi legocotwako; bese uyahamba uyawukhuluma kuyo indlu yaka-Israyeli.” 2Ngako ngavula umlomo wami, wanginika lencwadzi legocotwako kutsi ngiyidle.
3
Jer. 15:16
Wase ukhuluma kimi, utsi: “Ndvodzana yemuntfu, dlani lencwadzi legocotwako lengikunika yona, ugcwalise sisu sakho ngayo.” Ngako ngayidla, ngayiva inongotela njengeluju emlonyeni wami.
4Wakhuluma kimi, watsi: “Ndvodzana yemuntfu, hamba nyalo uye kuyo indlu yaka-Israyeli, ufike ukhulume emavi ami kuyo. 5Awutfunyelwa kubantfu labanelulwimi lolungacondzakali nalolulukhuni, kodvwa utfunyelwa kuyo indlu yaka-Israyeli, 6hhayi etiveni letinyenti letinelulwimi lolungacondzakali nalolulukhuni, naletikhuluma emavi longeke uwacondze. Nembala kube bengikutfumele kuto, betitakulalela. 7
Kodvwa indlu yaka-Israyeli ayikatimiseli kukulalela, ngobe ayikatimiseli nekulalela mine, ngobe yonkhe indlu yaka-Israyeli inenhloko lelukhuni nenhlitiyo lelitje. 8
Mik. 3:8
Kodvwa wena ngitakwenta ungabatsambeli futsi ube lukhuni njengabo. 9
Ngiyakwenta libunti lakho libe lukhuni njengelitje lelilukhuni kakhulu, libe lukhuni kwendlula litje lemlilo. Ungabesabi futsi ungetfuswa ngibo, lite nome bayindlu lehlubukako nje.”
10Wakhuluma kimi, watsi: “Ndvodzana yemuntfu, lalelisisa, bese uyawatsatsa onkhe lamavi lengiwakhuluma kuwe uwafake enhlitiyweni yakho. 11Hamba nyalo uye kubantfu bakini labatfunjiwe, ufike ukhulume kubo, utsi: ‘Naku lokushiwo yiNkhosi Simakadze,’ nome bayakulalela nome abakulaleli.”
12Moya wase uyangiphakamisa, ngeva emvakwami livi lemsindvo lomkhulu lodvumako, litsi: “Bukhosi baSimakadze abudvunyiswe endzaweni yakhe yekuhlala!” 13Ngeva umsindvo wekutsintsana kwetimphiko tetidalwa letiphilako, nemsindvo wemasondvo lasemihlubulweni yato, lowawudvuma kakhulu njengekutamatama kwemhlaba. 14
Moya wangiphakamisela etulu wangisusa, ngahamba ngibuhlungu, umoya wami umunyu; ngobe sandla lesimatima saSimakadze sasisetikwami. 15Ngefika kulabatfunjiwe lababehlala eTheli Abibi ngasemfuleni iKhebari. Ngefika lapho bebahlala khona, ngahlala emkhatsini wabo emalanga lasikhombisa, ngimangele.
16Ekupheleni kwemalanga lasikhombisa livi laSimakadze lefika kimi, latsi: 17
Hez. 33:7
“Ndvodzana yemuntfu, sengikubeke kutsi ube ngumlindzi wendlu yaka-Israyeli; ngako-ke vani livi lengilikhulumako, ubanike secwayiso lesiphuma kimi. 18Nangikhuluma kumuntfu lomubi, ngitsi: ‘Nakanjani utakufa,’ wena-ke ungete wamecwayisa nome ukhulume kuye kutsi atiyekele tindlela takhe letimbi, khona utewusindzisa imphilo yakhe, lowo muntfu lomubi uyakufa ngenca yesono sakhe;“uyakufa ngenca yesono sakhe” nome “uyawufela esonweni sakhe” mine-ke ingati yakhe ngiyakuyibita esandleni sakho. 19Kodvwa nangabe wena uyamecwayisa umuntfu lomubi, yena ajinge achubeke nebubi bakhe nome etindleleni takhe letimbi, uyakufa ngenca yesono sakhe,“uyakufa ngenca yesono sakhe” nome “uyawufela esonweni sakhe” kodvwa wena uyawube utisindzisile.
20
33:12
“Kantsi futsi, nangabe umuntfu lolungile ajika ekulungeni kwakhe ente lokubi, bese ngibeka intfo letamgila embikwakhe, yena uyakufa. Njengobe wena ungakamecwayisi, yena uyakufa ngenca yesono sakhe.“uyakufa ngenca yesono sakhe” nome “uyawufela esonweni sakhe” Konkhe lokulungile lakwentile kungeke kukhunjulwe; mine-ke ingati yakhe ngiyakuyibita esandleni sakho. 21Kodvwa nangabe wena umecwayisa umuntfu lolungile kutsi angoni, avele angete ona, impela uyawuphila yena, ngobe asitsetse leso secwayiso, nawe uyawube utisindzisile.”
22Sandla saSimakadze sasisetikwami lapho, wakhuluma kimi, watsi: “Sukuma, uhambe uye etsafeni, ngitawakhuluma nawe lapho.” 23
Ngako ngasukuma, ngahamba ngaya etsafeni. Inkhatimulo yaSimakadze yayime khona lapho, ifanana nenkhatimulo lengangiyibone ngasemfuleni iKhebari, ngakhotsama ngibhekise buso bami phansi.
24
Moya wase ungena kimi, wangisukumisa, ngema ngetinyawo. Wakhuluma kimi, watsi: “Hamba uyewutivalela endlini yakho. 25Wena-ke, ndvodzana yemuntfu, batakubopha ngetindophi; utawuboshwa, kuze ungetiwukhona kuphumela ngephandle uye kubantfu. 26Lulwimi lwakho ngitalunamatsisela elwangeni lwakho, khona utewubindza ungakwati kubakhalima, nome bayindlu lehlubukako nje. 27Kodvwa mine nangikhuluma nawe, ngitawuvula umlomo wakho, futsi utabatjela utsi: ‘Naku lokushiwo yiNkhosi Simakadze.’ Lowo loyakuva akeve, nalowo longafuni akale; ngobe bayindlu lehlubukako.”